title: Constantine Samuel Rafinesque

text: Rafinesque oli myös kielitieteilijä. Hän osoitti, että Haitissa muinoin puhuttu kieli oli Taino, termi, jonka muut tutkijat myöhemmin laajensivat tarkoittamaan Karibian etnisyyttä. Vaikka hän erehtyikin luullessaan, että muinainen mayakieli oli aakkosellinen, hän oli kuitenkin luultavasti ensimmäinen, joka vaati, että paras tapa tulkita kirjoitettua kieltä oli opiskella modernia mayakieltä.


title: Constantine Samuel Rafinesque

text: Rafinesque kuoli vatsasyöpään. Hänen haudattiin ensin Philadelphiaan Ronaldsonin hautausmaalle. Hänen huomattavat kokoelmansa myytiin rihkamana tai hävitettiin. Maaliskuussa 1924 hänen oletetut jäännöksensä siirrettiin Kentuckyyn Transylvanian yliopistolle. Hautapaateen on kirjoitettu "Honor to whom honor is overdue."


title: Constantine Samuel Rafinesque

text: Rafinesquen tieteelliset ansiot arvostetaan nykyisin entistä korkeammalle. Hän oli yltiöinnokas mutta havainnoissaan tarkka, ja häntä ajoi kiihkeä vimma nimetä kaikki, minkä hän kohtasi luonnossa.


title: Tonkininlahti

text: Tonkininlahti (, on merenlahti Etelä-Kiinan merellä. Lahti rajoittuu lännestä Vietnamiin, pohjoisesta Kiinan kansantasavaltaan ja idästä Hainaniin.


title: Tonkininlahti

text: Punainenjoki on suurin lahteen virtaava joki. Lahti on noin 500 kilometriä pitkä ja 250 kilometriä leveä. Merialue on suhteellisen matala, enimmillään noin 70 metriä.


title: Tonkininlahti

text: Tonkininlahden tärkeimmät satamat ovat Hải Phòngissa Vietnamissa ja Beihaissa Kiinassa. Lahdella tapahtui vuonna 1964 nk. Tonkininlahden tapaus, jonka myötä Yhdysvallat osallistui avoimesti Vietnamin sotaan.


title: Roger Walkowiak

text: Roger Walkowiak (2. maaliskuuta 1927 Montluçon – 6. helmikuuta 2017) oli ranskalainen maantiepyöräilijä, jonka ura huipentui Ranskan ympäriajon voittoon vuonna 1956.


title: Roger Walkowiak

text: Walkowiak syntyi Montluçonissa, Auvergnen alueella. Hänen ammattiuransa kesti koko 1950-luvun ja päättyi 1960-luvun alussa.


title: Roger Walkowiak

text: Walkowiakin voitto Ranskan ympäriajossa oli suuren luokan yllätys. Ajajat edustivat kilpailussa tuohon aikaan maa- ja aluejoukkueita, eivät ammattilaistalleja. Walkowiak pääsi viime hetkellä mukaan "Nord-Est-Centre" -joukkueeseen, kun sen ajaja Gilbert Bauvin nostettiin Ranskan maajoukkueeseen.


title: Roger Walkowiak

text: Walkowiak kuului seitsemännellä etapilla 31 ajajan ryhmään, joka saapui maaliin 18 minuuttia ennen pääjoukkoa. Hän siirtyi maillot jaune -paitaan, mutta hänen mahdollisuuksiinsa kokonaiskilpailussa ei silti uskottu. Walkowiak menetti keltaisen paidan 10. osuuden jälkeen Alankomaiden Gerrit Voortingille. Torinosta Grenobleen ajetulla 18. etapilla Charly Gaul, joka oli menettänyt paljon aikaa tasaisilla etapeilla, hyökkäsi voimakkaasti hajottaen ajajaryhmän. Walkowiak hävisi Gaulille kahdeksan minuuttia, mutta keltaisessa paidassa ajanut Alankomaiden Wout Wagtmans tuplasti enemmän, ja näin Walkowiak palasi kokonaiskilpailun kärkeen.


title: Roger Walkowiak

text: Viimeiset neljä etappia Walkowiak puolusti sitkeästi johtoaan ja voitti Ranskan ympäriajon lopulta minuutin ja 25 sekunnin erolla Gilbert Bauviniin. Hänen parhaat etappisijoituksensa olivat 17. ja 18. osuuden viidennet sijat.


title: Roger Walkowiak

text: Walkowiak sijoittui vuonna 1955 toiseksi Dauphiné Libérén kokonaiskilpailussa. Vuoden 1956 Espanjan ympäriajossa hän voitti etapin 13 b ja kuului joukkueaika-ajon voittaneeseen ryhmään. Seuraavan vuoden Espanjan ympäriajossa hän voitti kahdeksannen etapin, sijoittui viidennellä osuudella toiseksi ja kokonaiskilpailussa viidenneksitoista.


title: Roger Walkowiak

text: Walkowiak oli vuonna 1952 toinen Tour de l’Ouest -kilpailussa voittaen lisäksi 6. etapin. Vuonna 1953 hän sijoittui toiseksi Paris-Cóte d-Azur -kilpailussa ja kahdeksanneksi Milano–San Remossa. Vuoden 1958 Boucles du Bas-Limousin -ajossa hän oli toinen.


title: Colmar

text: Colmar () on kaupunki Itä-Ranskassa Grand Estin hallintoalueella (région) Alsacessa lähellä Saksan rajaa. Colmar on Haut-Rhinin departementin pääkaupunki (prefektuuri) ja Alsacen kolmanneksi väkirikkain kaupunki.


title: Colmar

text:
Colmar sijaitsee noin 20 kilometriä Reinistä länteen, Illjoen varrella, suunnilleen Baselin (60 km) ja Strasbourgin (65 km) puolivälissä. Kaupunki on kuuluisa maalauksellisesta vanhastakaupungistaan, jossa on säilynyt lukuisia ristikkotaloja keskiajalta ja renessanssin ajalta.
Kaupunki sijaitsee keskellä Alsacen viinitietä ja sen katsotaan olevan alsacelaisten viinien pääkaupunki ("capitale des vins d'Alsace").


title: Colmar

text: Ensimmäinen asiakirjamaininta Colmarista on vuodelta 823 nimellä "Columbarium", joka merkitsee latinaksi kyyhkyslakkaa. Vuonna 1226 Pyhään saksalais-roomalaiseen keisarikuntaan kuuluvasta Colmarista tuli vapaa valtakunnankaupunki ("freie Reichsstadt"). Ludvig XIV:n joukot valtasivat Colmarin 1673, ja Ranskan valta vahvistettiin Nijmegenin rauhassa kuusi vuotta myöhemmin.


title: Colmar

text: Vuosina 1871–1918 Colmar kuului Saksan keisarikuntaan osana Elsass-Lothringenia. Ensimmäisen maailmansodan jälkeen kaupunki liitettiin muun Elsass-Lothringenin tapaan takaisin Ranskaan. Toisessa maailmansodassa Saksa valloitti Colmarin 1940. Liittoutuneet valloittivat kaupungin 2. helmikuuta 1945 käydyssä Colmarin mottitaistelussa, joka oli samalla toisen maailmansodan viimeinen taistelu Ranskan maaperällä.


title: Oktettisääntö

text: Oktettisääntö tarkoittaa pääryhmien alkuaineiden taipumusta ympäröityä kahdeksalla valenssielektronilla jalokaasujen (poikkeus He) tyypilliseen valenssielektronitilaan "nsnp". Atomi voi päästä oktettiin ionisoitumalla tai jakamalla elektroneja eli muodostamalla kovalenttisia sidoksia. Valenssielektronien oktetti voi muodostua sekä sidoselektroneista että vapaista elektronipareista. Oktettisäännön idea voidaan laajentaa niin sanotuksi 18 elektronin säännöksi huomioimalla "ns"- ja "np"- lisäksi myös "nd" -energiatasojen täyttyminen.


title: Oktettisääntö

text: Gilbert Newton Lewis käytti ilmiöstä nimitystä "kahdeksan sääntö". Termin oktettisääntö otti myöhemmin käyttöön Irving Langmuir.


title: Oktettisääntö

text: Vaikka oktettisäännöllä voidaan selittää atomien sitoutumista, se ei ole käsitteenä ongelmaton. Esimerkiksi toisen jakson alkuaineet litium ja beryllium suosivat enemmän heliumin valenssielektronitilaa "1s" ja ovat taipuvaisia menettämään "2s"-orbitaalilla olevat elektroninsa. Boori muodostaa vakaita yhdisteitä kuten BF, joiden valenssikuorella on kahdeksan sijasta kuusi elektronia. Näitä yhdisteitä kutsutaan hypovalenttisiksi. Joidenkin aineiden kovalenttinen tarkastelu puolestaan osoittaa ulkoelektroneja olevan yli kahdeksan. Esimerkiksi ClF niitä on kymmenen. Aineita, joissa oktetti näyttää laajentuneen, kutsutaan hypervalenttisiksi molekyyleiksi. Oktetti voidaan kuitenkin useissa tapauksissa selittää teoreettisilla (ei kokeellisesti havaittavilla) ionisilla osarakenteilla ja niistä muodostuvilla resonanssirakenteilla.


title: Asha’man

text:
Asha'man on miespuolinen kanavoimaan pystyvä henkilö "Ajan pyörä" -fantasiakirjoissa. Suoraan käännettynä "asha'man" tarkoittaa oikeuden ja totuuden puolesta taistelevaa henkilöä.
Yleensä kanavoimaan pystyvät miehet tulevat hulluiksi koska "saidin" on saastunut, mutta uudestisyntynyt Lohikäärme, Rand al'Thor, keräsi kokoon joukon kanavoimaan pystyviä miehiä ja muodosti heistä armeijan, joka sai nimen asha'manit. Heidän tukikohtaansa kutsutaan nimellä Musta Torni; se sijaitsee Andorissa, Caemlynin lähellä. Nykyään Rand al'Thor ja Nynaeve al'Meara ovat puhdistaneet Lähteen miehisen puoliskon, eivätkä kanavoivat miehet enää tule hulluiksi, vaikka Valkea torni ei tiedäkään tätä vielä. Viimeksi suomennetuissa osissa ilmenee tosin että puhdaskin "saidin" on hallitavuudeltaan juuri lassotun villihevosen veroinen mahti joka helposti tuhoaa heikot käyttäjänsä.


title: Asha’man

text: Kun kanavoimaan pystyvä mies liittyy noviisina Mustaan Torniin, hän saa arvonimen Sotilas; täysin toisin kuin Valkoisessa Tornissa Mustassa opetellaan käyttämään Ainoata Mahtia aseena. Kun Sotilas on oppinut tarttumaan Ainoaan Mahtiin, hänen on tehtävä kaikki askareensa ja työnsä sen avulla. Sotilaat voivat – toisin kuin Aes Sedai -noviisit – poistua Mustan Tornin alueelta, mutta vain Vihkiytyneen tai Asha'manin johdolla.


title: Asha’man

text: Sotilaan tunnus on andorilaisen tyylin mukainen ylös asti napitettu musta takki.


title: Asha’man

text: Kun Sotilas on oppinut riittävästi Ainoata Mahtia ja yleensäkin sotilaan taitoja, hän saa ylennyksen: hänestä tulee Vihkiytynyt ja sen merkiksi hän saa hopeisen miekkaneulan takkinsa kaulukseen. Tämä arvo ja asema vastaa Aes Sedaiden kelpuutettua – joskin Vihkiytyneen valtuudet ovat laajemmat kuin kelpuutetun.


title: Asha’man

text: Vihkiytyneenä olo kestää yksilöllisen ajan; kun Vihkiytynyt on oppinut riittävästi ja ennen muuta löytänyt mahdollisen oman erityistaitonsa, hänet ylennetään varsinaiseksi Asha'maniksi ja hän saa tunnukseksi kullasta tehdyn punaisella emalilla koristellun lohikäärmeneulan toiselle puolelle kaulustaan.


title: Asha’man

text: Asha'manien ja Aes Sedaiden ero on suurin piirtein miesten ja naisten eroa vastaava; Asha'manit pyrkivät käyttämään Ainoata Mahtia suunnilleen kaikessa, kun Aes Sedait vain ehdottoman tarpeen vaatiessa.


title: Asha’man

text: Monet Asha'manit ovat naimisissa ja käyttävät kaitsijasiteen tapaista sidosta pitääkseen yhtä vaimonsa kanssa; siteen muunnosta käytetään vangittujen Aes Sedaiden kahlitsemiseen.


title: Asha’man

text: Asha'manien johtaja on Mazrim Taim, joka käyttää itsestään nimitystä M'Hael (vanhalla kielellä Johtaja). Hän ei käytä miekka- ja lohikäärmeneuloja vaikka sai sellaiset ensimmäisenä, vaan hänen mustan takkinsa hihoihin on kirjottu hihansuista kyynärpäihin kiertyvät sinikultaiset lohikäärmeet.


title: Valkeuden Lapset

text: Valkeuden Lapset on Robert Jordanin Ajan pyörä -kirjasarjassa esiintyvä hengellinen sotilasjärjestö. Se on uskomuksiltaan tiukan askeettinen ja valtioihin sitoutumaton; sen päätehtävä on Pimeän valtiaan voittaminen ja kaikkien pimeänkulkijoiden tuhoaminen. Järjestön perusti Lothar Mantelar satavuotisen sodan aikana aluksi saarnaamaan vahvistuneita pimeänkulkijoiden joukkoja vastaan; sodan aikana siitä kehittyi rakenteeltaan täysin sotilaallinen.


title: Valkeuden Lapset

text: Valkeuden Lapset eivät ikinä jousta uskomuksissaan ja ovat järkkymättömän varmoja siitä että vain he yksin tietävät mikä on totta ja oikein. Järjestö on siis luonteeltaan hyvin inkvisition kaltainen. Järjestöä johtaa Voideltujen Neuvosto ja ylimpänä komentajana toimii kenraalikapteeni. He uskovat että kaikki Aes Sedait ja näiden tukijat ovat pimeänkulkijoita.


title: Valkeuden Lapset

text: Valkeuden Lapsista käytetään halveksivaa nimikettä "Valkoviitta", jota he itse inhoavat.


title: Valkeuden Lapset

text: Valkeuden Lasten pääesikunta sijaitsi ennen Amadorissa mutta se jouduttiin siirtämään kun seanchanit valtasivat kaupungin.


title: Valkeuden Lapset

text: Valkeuden Lasten tunnus on kultainen auringonkehrä valkoisella pohjalla.


title: Valkeuden Lapset

text: Järjestön pelätyin osa on Valkeuden Käsi, jota kutsutaan heidän itsensä inhoamalla nimellä Kuulustelijat. Heidän virallinen olemassaolonsa oikeutus on ottaa selvää totuudesta kiistatilanteissa ja löytää pimeänkulkijat. Tätä tehdessään he käyttävät liiankin innokkaasti keinonaan kidutusta; yleensä he uskovat, että tietävät vakaasti totuuden ja heidän täytyy vain saada uhrinsa tunnustamaan se - vähät siitä, onko tämä syyllinen vai ei. Silloin tällöin Kuulustelijat käyttäytyvät kuin he eivät kuuluisi ensinkään Valkeuden Lapsiin ja näitä johtavan Voideltujen neuvoston käskyvaltaan. Kuulustelijoita johtaa neuvostoon kuuluva suurinkvisiittori. Kuulustelijoiden tunnus on verenpunainen paimensauvan koukku.


title: Fuet

text: Fuet on ohut pitkulainen katalonialainen kestomakkara. Se on valmistettu karkeasti jauhetusta sianlihasta, jonka lisäksi on käytetty ihraa, mustapippuria ja muita mausteita. Kuorena on käytetty sian ohutsuolta. Tyypillisesti makkara on 20–30 senttimetriä pitkä, ja niitä on myyntipakkauksissa yleensä pari. Myytäessä fuet on suhteellisen pehmeää, mutta säilytysaikana se muuttuu koostumukseltaan kovemmaksi.


title: Fuet

text: Erityisesti Vicin kaupunki Osonan piirikunnassa on tunnettu fuet-makkaroistaan.


title: Marcel Hossa

text: Marcel Hossa (s. 12. lokakuuta 1981 Ilava, Tšekkoslovakia) on slovakialainen jääkiekkoilija, joka siirtyi kaudeksi 2012–2013 KHL-joukkue Lev Prahaan. Hossan veli Marián Hossa on myös jääkiekkoilija.


title: Marcel Hossa

text: Hossa lähti nuorena pelaamaan Pohjois-Amerikkaan. Hän päätyi WHL-liigan Portland Winter Hawksiin, jossa hän pelasi kolme kautta. Toisen WHL-kauden jälkeen Montreal Canadiens varasi hänet vuonna .


title: Marcel Hossa

text: Kolmas WHL-kausi jäi hänen viimeiseksi junioriliigassa, ja hän teki sopimuksen Montrealin kanssa. Kolme kautta hän pelasi välillä farmijoukkueessa, välillä Canadiensin kokoonpanossa. Hossa matkusti Ruotsiin Mora IK:n riveihin veljensä kanssa.


title: Marcel Hossa

text: Ennen kauden 2005–2006 alkua Montreal vaihtoi myi Hossan New York Rangersiin Garth Murrayta vastaan. Rangersissa Hossa sai enemmän peliaikaa, mutta loukkaantumiset rajoittivat hänen pelaamistaan. Hän teki vuoden mittaisen jatkosopimuksen Rangersin kanssa heinäkuussa 2007. Hossa kaupattiin kuitenkin kesken kauden 2007–2008 Phoenixiin yhdessä Al Montoyan kanssa. Vaihdossa Rangers sai Fredrik Sjöströmin, David LeNeveun ja Josh Grattonin.


title: Marcel Hossa

text: Hossa teki kesällä 2008 sopimuksen latvialaisjoukkue Dinamo Riikaan, joka pääsi mukaan Itä-Euroopan jääkiekkoliiga KHL:ään. Kaudeksi 2010–2011 hän siirtyi Ak Bars Kazaniin ja seuraavaksi kaudeksi HK Spartak Moskovaan. Spartak ilmoitti joulukuussa 2011, että se purki Hossan ja Jozef Stümpelin sopimukset. Tammikuussa Hossa teki sopimuksen Dinamo Riian kanssa. Hän edusti loppukauden Dinamo Riikaa ja siirtyi seuraavaksi kaudeksi Lev Prahaan.


title: Super Formula

text: Super Formula, entinen Formula Nippon on korkein japanilainen formula-autojen luokka. Sarjan säännöt ja tekniikka muistuttaa hyvin paljon GP2-sarjaa.


title: Super Formula

text: Super Formula -sarjalla on ollut neljä nimeä aikaisemmin. Vuosina 1973–1977 sarja tunnettiin nimellä Japanin Formula 2000. Vuodesta 1978 alkaen sarjan nimeksi muutettiin Japanin Formula 2. Vuodesta 1987 eteenpäin sarjaa kutsuttiin nimellä Japanin Formula 3000 vuoteen 1995 saakka, jonka jälkeen sarjaa tunnettiin pitkään nimellä Formula Nippon vuoteen 2012 asti.


title: Super Formula

text: Formula Nippon on nykyisin rungon osalta yksityyppiluokka. Kaikkien on käytettävä käyttävät Swift Engineeringin valmistamaa Swift 017.n -autoa. Nykyinen auto otettiin käyttöön 2009. Sitä edelsi Lola FN06.


title: Super Formula

text: Voimanlähteinä autoissa ovat joko Hondan (HR09E) tai Toyotan (RV8K) valmistamat moottorit. Molemmat V8-moottorit ovat vapaasti hengittäviä ja iskutilavuudeltaan 3,4-litraisia. Ne tuottavat yli 600 hevosvoiman tehon. Kierrosluku on rajoitettu 10 300 kierrokseen minuutissa.


title: Super Formula

text: Samalla moottorilla on ajettava kolme kilpailua. Rangaistuksena moottorinvaihdosta seuraa kymmenen lähtöruudun pudotus aika-ajoissa. Rangaistukselta vältytään, jos moottori hajoaa kesken kilpailun.


title: Super Formula

text: Formula Nippon sarjassa kaikki tallit käyttävät japanilaisen Bridgestonen sliksirenkaita. Bridgestone on toimittanut renkaita sarjan talleille vuodesta 1997 lähtien. Samoja renkaita käytettiin muun muassa GP2-sarjassa.


title: Robert Penn Warren

text: Robert Penn Warren (24. huhtikuuta 1905 – 15. syyskuuta 1989) oli yhdysvaltalainen kirjailija ja runoilija, joka muistetaan muun muassa romaanista "Kaikki kuninkaan miehet" (1946).


title: Robert Penn Warren

text: Warren palkittiin vuonna 1947 romaanin Pulitzer-palkinnolla sekä vuosina 1958 ja 1979 runouden Pulitzer-palkinnoilla. Hänelle myönnettiin vuonna 1987 National Medal of Arts.


title: Robert Penn Warren

text: Warren kirjoitti yhdessä Cleanth Brooksin "Understanding Poetry" -oppikirjan (1938). Hän kuoli luusyöpään Vermontissa 84-vuotiaana.


title: Madagaskarinsotka

text: Madagaskarinsotka ("Aythya innotata") on äärimmäisen harvinainen sorsalintu, joka elää vain Madagaskarilla. Lajin nimesi Tommaso Salvadori vuonna 1894. Sen luultiin jo kadonneen sukupuuttoon, kun yllättäen vuonna 2006 tavattiin yhdeksän aikuisen ja neljän poikasen parvi. Edellinen havainto oli vuodelta 1991. Silloin löydetty yksinäinen koiraslintu eli Antananarivon kasvitieteellisessä puutarhassa kunnes kuoli vuotta myöhemmin.


title: Madagaskarinsotka

text: Nykyisin lajin ilmeisesti ainoa luonnonvarainen populaatio elää Matsaborimenajärvellä Madagaskarin pohjoisosissa.


title: Madagaskarinsotka

text: Lintu on 46–56 senttimetriä pitkä. Koiras on päältä tumman kastanjanruskea valkoista silmää lukuun ottamatta, vatsapuolelta valkea. Siivissä on valkoinen raita. Naaras on harmaammanruskea, eikä sillä ole valkoista silmärengasta.


title: Madagaskarinsotka

text: Huhtikuussa 2012 kuoriutui 18 sotkanpoikasta Antsohihyyn Madagaskarille tarkoitusta varten rakennetussa laitoksessa. Poikasten ansiosta lajin kanta nousi noin kuuteenkymmeneen.


title: Huey Long

text: Huey Pierce Long Jr (30. elokuuta 1893 – 10. syyskuuta 1935) oli yhdysvaltalainen demokraattisen puolueen poliitikko. Hän toimi Louisianan kuvernöörinä vuosina 1928–1932 ja liittovaltion senaatin jäsenenä vuosina 1932–1935. Long tunnettiin radikaalina ja menestyksekkäänä vasemmistopopulistina, joka ajoi kuvernöörinä voimakkaita sosiaalisia reformeja ja perusti suuren laman aikana kunnianhimoisia julkiseen rahoitukseen perustuvia ohjelmia. Vastustajat arvostelivat häntä demagogiasta ja itsevaltaisesta vallankäytöstä.


title: Huey Long

text: Long oli koulutukseltaan lakimies. Hän oli epäonnistuneesti ehdolla kuvernöörin virkaan jo vuonna 1924.


title: Huey Long

text: Long tuki vuoden 1932 presidentinvaaleissa voimakkaasti Franklin D. Rooseveltia, vaikka kaksikon välit sittemmin rikkoontuivat. Viimeisenä elinvuotenaan Long itse pyrki presidenttiehdokkuuteen, mutta hänet murhattiin syyskuussa 1935. 28-vuotias ampuja, lääkäri Carl Weiss surmattiin välittömästi; Long eli ampumistapauksen jälkeen kaksi päivää.


title: Huey Long

text: Kahdesti filmatun Robert Penn Warrenin klassikkoromaanin "Kaikki kuninkaan miehet" on katsottu perustuvan Longin kuvernöörikauteen.


title: Lee Ritenour

text: Lee Mack Ritenour (s. 11. tammikuuta 1952) on kansainvälisesti arvostettu kitaristi, säveltäjä ja tuottaja. Hän aloitti uransa jo 16-vuotiaana sessiomuusikkona. Kokonaisuudessaan sessioita on kertynyt yli 3 000, lisäksi noin 40 omaa levytystä yksin tai yhtyeen jäsenenä. Ritenourin kappaleet "Is It You" ja "Mr. Briefcase" soivat MTV-musiikkikanavan ensimmäisen tunnin aikana, kukaan muu artisti ei tätä kunniaa saanut. Suurin esikuva soittajana on Wes Montgomery, Ritenour nimesi jopa poikansa Wesleyksi.


title: Lee Ritenour

text: Ritenour syntyi Los Angelesissa 11. tammikuuta 1952. Ensimmäinen sessio studiomuusikkona tapahtui Leen ollessa 16-vuotias, artistina tuolloin oli The Mamas & the Papas. Lempinimen "Captain Fingers" saanut kitaristi oli erittäin haluttu muusikko jo 1970-luvun puoliväliin mennessä. Hän voitti Guitar Player -lehden "vuoden studiokitaristi" arvon kahdesti 1970-luvulla.


title: Lee Ritenour

text: Ensimmäinen sooloalbumi valmistui 1976, nimeltään "First Course". Seuraava albumi, joka on vahvasti fuusiojazzia, kantoi nimeä "Captain Fingers". Vuonna 2002 julkaistu "Rit's House" oli artistin 30 albumi. Hän on ollut ehdolla 17 Grammy-palkintoon, mutta voittanut vain kerran.


title: Lee Ritenour

text: Ritenour oli yksi perustajajäsen jazzin super-yhtye Fourplayssa. Fourplayn ensimmäinen levy vietti 33 viikkoa ykköspaikalla Billboardin "Contemporary jazz" listalla. Yhtyeen seuraava levy "Between the Sheets" oli ehdolla Grammy-palkintoon.


title: Lee Ritenour

text: Koko uransa ajan Ritenour on ollut kokeilunhaluinen eri musiikkityyleille, mutta silti unohtamatta kaupallista puolta. Ritenour käyttää pääasiassa Gibsonin kitaroita, ja Gibson julkaisikin Ritenourin nimikkokitaran LR-10 vuonna 1981.


title: Brasiliankoskelo

text: Brasiliankoskelo ("Mergus octosetaceus") on äärimmäisen uhanalainen sorsalintu. Maailmassa arvioidaan olevan jäljellä alle 250 tämän lajin yksilöä.


title: Brasiliankoskelo

text: Brasiliankoskelo on tumma, hoikka lintu jonka pää on kiiltävän tummanvirhreä, ja niskassa suvulle tunnusomainen "takatukka". Selkäpuoli on tummanharmaa, rinta vaaleamman harmaa, vatsa lähes valkea. Nokka on pitkä ja tumma, jalat oranssinpunaiset.


title: Kvalia

text: Kvalia (lat.: yks. "quale", ”mitä lajia?”; mon. "qualia") tarkoittaa mielenfilosofiassa tietoista kokemusta tai aistinsisältöä, eli henkisten tilojen kokemuksellisia eli fenomenaalisia ominaisuuksia.


title: Kvalia

text: Kvalioita ovat esimerkiksi punaisuus ja kivun tunteminen. Usein kvalioita kuvataan muodossa ”millaista on...?”: millaista on nähdä veren punainen väri, millaista on tuntea kipu kädessä ja niin edelleen. Kvaliat erotetaan niistä fysikaalisista tilanteista jotka saivat ne aikaan sekä niiden aikaansaamista vaikutuksista käyttäytymisessä.


title: Kvalia

text: Suuri osa kvalioihin liittyvästä keskustelusta on koskenut niiden tarkkaa määritelmää, koska eri filosofit painottavat tiettyjen ominaisuuksien olemassaoloa tai kieltävät ne. Kvaliat ovat merkityksellisiä mielenfilosofiassa ennen kaikkea siksi, että niiden nähdään usein tuottavan fysikalismille perustavia ongelmia: kvaliat ovat subjektiivisina käsitettäviä vain tietoisen olennon omasta näkökulmasta. Jotkut filosofit kuitenkin kieltävät kvaliat kokonaan. Reduktionismin mukaan kvaliat voidaan selittää aivojen neurofysiologisten tapahtumien kautta. Epifenomenalismin mukaan kvaliat supervenioivat eli päältävät aivojen tapahtumia, mutta niitä ei voida suoraan johtaa niistä. Dualismin mukaan kvaliat ovat fysiikkaan nähden riippumattomia ja kuuluvat mielen ei-fysikaaliselle alueelle.


title: Amurinsorsa

text: Amurinsorsa ("Tadorna cristata") on äärimmäisen uhanalainen sorsalintu, josta on vuoden 1964 jälkeen vain vahvistamattomia havaintoja. Se pesii tai pesi Itä-Venäjällä, Pohjois-Kiinassa ja Koreassa.


title: Amurinsorsa

text: Amurinsorsa on 58 senttimetriä pitkä, harmaanruskea lintu, jonka siipipeili on valkoinen. Niska ja päälaki ovat tummat, samoin hartianseutu, kaula muuten vaaleampi. Nokka ja jalat ovat oranssinpunaiset.


title: Uranuksen renkaat

text: Uranuksella on himmeät planeettaa kiertävät renkaat. Ne koostuvat tummista kappaleista, joiden koko vaihtelee pölyhiukkasista noin kymmeneen metriin. Uranus oli toinen aurinkokunnan planeetta, jolta löydettiin rengasjärjestelmä.


title: Uranuksen renkaat

text: William Herschel väitti löytäneensä Uranukselta renkaat jo vuonna 1789, mikä tosin on hieman epäilyttävää, sillä seuraavaan kahteen vuosisataan renkaista ei mainittu mitään. Rengasjärjestelmä löydettiin varmasti vuonna 1977 vahingossa tähdenpeiton avulla. Tarkoituksena oli tutkia Uranuksen kaasukehää, mutta tutkimuksissa kävi ilmi, että tähti oli kadonnut ja ilmestynyt takaisin viisi kertaa ennen peittymistään Uranuksen taakse. Tästä pääteltiin, että planeetalla oli pakko olla rengasjärjestelmä. Ensi kertaa renkaat kuvasi Voyager 2-luotain ohittaessaan planeetan vuonna 1986. Samalla luotain löysi kuusi uutta rengasta, mikä nosti tunnettujen renkaiden kokonaismäärän yhteentoista.


title: Uranuksen renkaat

text: Joulukuussa 2005 Hubble-avaruusteleskooppi löysi pari uutta rengasta, jotka sijaitsivat erittäin kaukana planeetasta. Tämän löydön myötä Uranuksella tunnetaan kolmetoista rengasta.


title: Uranuksen renkaat

text: Uranuksen renkaat ovat todennäköisesti melko nuoret, ja on erittäin epätodennäköistä, että ne olisivat muodostuneet yhdessä Uranuksen kanssa. Renkaiden materia on mahdollisesti peräisin vuorovesivoimien hajottamasta kuusta tai kuun hajoamisesta rajussa törmäyksessä.


title: Kwai-joen silta (elokuva)

text: Kwai-joen silta ("The Bridge on the River Kwai") on vuonna 1957 ensi-iltansa saanut sotaelokuva, joka kertoo toisesta maailmansodasta. Se perustuu Pierre Boullen samannimiseen romaaniin. Elokuva palkittiin seitsemällä Oscarilla.


title: Kwai-joen silta (elokuva)

text: Elokuvan tapahtumat ovat kuvitteelliset, mutta ne sijoittuvat historiallisiin tapahtumiin Burman rautatien rakennustyömailla vuosina 1942–1943.


title: Kwai-joen silta (elokuva)

text: Sotavankien viheltämästä elokuvan tunnussävelmästä, nimeltään ”Colonel Bogey March”, on tullut instrumentaaliklassikko. Toisen maailmansodan aikana sävelmään liitettiin natsijohtoa pilkkaava sanoitus ”Hitler Has Only Got One Ball”. Kun "Kwai-joen silta" sai ensi-iltansa, brittiyleisölle oli hyvin selvää, mihin sävelmällä viitattiin.


title: Kwai-joen silta (elokuva)

text: "Kwai-joen silta" voitti seitsemän Oscaria:


title: Kwai-joen silta (elokuva)

text: Ehdokaana oli myös


title: Kwai-joen silta (elokuva)

text: Elokuva voitti kolme BAFTA-palkintoa


title: Kwai-joen silta (elokuva)

text: Elokuva voitti kolme Golden Globe-palkintoa


title: Kwai-joen silta (elokuva)

text: Ehdokkaana oli myös"Kwai-joen silta" valittiin vuonna 1997 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. Vuonna 1999 British Film Instituten kyselyssä "Kwai-joen silta" äänestettiin kaikkien aikojen 11. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Kwai-joen silta (elokuva)

text: "Kwai-joen sillan" tunnussävelmä vaikutti Suomessa omalta osaltaan iskelmälaulaja Olavi Virran uran lopulliseen kääntymiseen alamäkeen. Levytukku-yhtiön kahden kärkilaulajan, Veikko Tuomen ja yhtiön tuotantopäällikkönä työskennelleen Virran välille oli 1950-luvun puolivälistä lähtien muodostunut kummankaan alun perin tahtomatta verinen kilpailuasetelma. Virta päätti haastaa Tuomen kaksintaisteluun siten, että kumpikin laulaisi levylle elokuvan tunnussävelmän, johon Virta oli kirjoittanut suomenkieliset sanat salanimellään Pauli Ström. Tämän jälkeen oli tarkoitus katsoa, kumman levytys menestyy myynnillisesti paremmin. Virta hankki orkesteritaustaksi filmissä käytetyn levyn, jota ei ollut lainkaan tarkoitettu solistin pohjaäänitystä varten. Loppujen lopuksi sekä Virran että Tuomen levytykset eivät menestyneet mainittavasti – paljon paremmin menestyi Fazerin julkaisema, Reino Helismaan sanoittama kuorolevytys – joten molemmat hävisivät vedonlyöntinsä. Kyseessä näyttää olleen myös tekijänoikeusrikkomus, koska Levytukku menetti Philips-levymerkin käyttöoikeuden Fazerille. Tämä episodi oli Virran edesottamuksia jo pitempään seuranneelle toimitusjohtaja Niilo Saarikolle viimeinen pisara ja niinpä hän antoi Virralle potkut loka- ja marraskuun vaihteessa 1958. Ilmeisesti Saarikko katsoi Tuomen siinä määrin osasyylliseksi syntyneeseen sotkuun, että myös Tuomen levytykset Levytukku-yhtiössä päättyivät tähän. Lopputili Levytukusta oli Virran osalta ratkaiseva isku, joka johti hänen taloutensa romahtamiseen ja myös hänen perheensä hajoamiseen. Myös Tuomi, joka oli lähtenyt leikkimielellä juoneen mukaan, häpesi tempausta myöhemmin. Tapauksen kulku ja yksityiskohdat pysyivät vuosikymmenien ajan salassa, koska ne olivat ilmeisesti vain Virran ja Tuomen tiedossa ja kumpikin katsoi parhaaksi pysytellä asiasta vaiti.


title: Kwai-joen silta

text: Kwai-joen silta () on Pierre Boullen kirjoittama romaani, joka ilmestyi vuonna 1952. Kirja kertoo japanilaisten toisen maailmansodan aikana pakkotyövoimalla Burman ja Thaimaan välille rakennuttamasta rautatiestä. Teoksen on suomentanut Anna Louhivuori, ja se ilmestyi vuonna 1958 Otavan kustantamana.


title: Kwai-joen silta

text: David Lean on ohjannut kirjan pohjalta samannimisen elokuvan, joka valmistui 1957.


title: Hylotsoismi

text: Hylozoismi (kreikan "hyle", aine ja "zoe", elämä) on käsitys, jonka mukaan aineeseen kuuluu elämä, aine elää.


title: Zimbabwen kuningaskunta

text: Zimbabwen kuningaskunta eli Zimbabwen valtakunta oli nykyisten Zimbabwen ja Mosambikin alueilla ja laajemminkin eteläisessä Afrikassa noin vuosina 1220–1450 hallinnut suurvalta. Sen pääkaupunki oli Suur-Zimbabwe, joka on nykyisin UNESCO:n maailmanperintökohde.


title: Zimbabwen kuningaskunta

text: Kuningaskunta kehittyi Mapungubwen kaupunkivaltiosta. On arvioitu, että yksi syy vallan siirtymiseen Mapungubwesta Zimbabwesta oli sääolosuhteissa: vuoden 1290 paikkeilla tuli kuiva jakso, jolloin hirssi ja durra eivät menestyneet Mapungubwessa, kun taas kukkuloiden kaakkoisrineet sateisemmalle alueelle perustettu Zimbabwe kukoisti.


title: Zimbabwen kuningaskunta

text: Sen vaurauden perustana olivat kultakaivokset, jotka olivat jopa 30 metriä syviä kaivantoja. Joinakin vuosina kultaa kaivettiin jopa tonnin verran. Toinen menestystekijä oli sijainti kullan ja norsunluun tuotantoalueiden ja rannikon satamien välisellä reitillä.


title: Zimbabwen kuningaskunta

text: Kuninkaiden asumuksiksi rakennettiin kivilinnoja kukkuloiden huipulle - noin sadan tällaisen linnakkeen rauniot on löydetty. Linnakkeet rakennettiin läheisten kallioiden graniitista, joka lohkeilee luonnostaan palasiksi, joita kykenee kantamaan ihmisvoimin. Ne ladottiin kokoon ilman muurilaastia, hiukan sisäänpäin kaartuviksi kuin iglun seinät. Vuosikymmenien kuluessa rakennustaito kehittyi, ja hienoimmat kivipinnat ovat todella viimeistellyn näköisiä.


title: Zimbabwen kuningaskunta

text: Kansan elämästä Zimbabwessa tiedetään kovin vähän. Pääkaupungin asukasluvun arvoidaan olleen suurimmillaan kymmenetuhannen paikkeilla. 1400-luvun puolivälin jälkeen Zimbabwe hajosi kahtia: eteläosaa hallittiin Khamista, läheltä nykyistä Bulawayoa, kun taas pohjoisosasta tuli Mwene Mutapan valtakunta.


title: Zimbabwen kuningaskunta

text: On päätelty, että valtion hajoamisen jälkeen pääkaupungin suurin kivilinna jätettiin tyhjilleen. Autioitumisen syytä ei tarkkaan tiedetä. Osasyynä lienee ollut kauppareittien siirtyminen pohjoisemmaksi.


title: Live at Shepperton ’74

text: Live at Shepperton '74 on Uriah Heepin vuonna 1986 julkaistu livealbumi. Albumin materiaali on äänitetty vuonna 1974 konsertissa Sheppertonissa.


title: Live at Shepperton ’74

text:
A-puoli
B-puoli


title: Terminaalitraktori

text: Terminaalitraktori eli vetomestari on erikoisajoneuvo, jota käytetään perävaunujen ja lauttavaunujen siirtelyyn terminaaleissa kuten satamissa. Terminaalitraktrori kykenee puoliperävaunujen ja muiden vastaavien hinattavien kuormien vaakasuuntaisiin siirtoihin. Pinoamiseen ja muihin pystysuuntaisiin siirtoihin tarvitaan satamanosturi, kurottaja tai lukki.


title: Terminaalitraktori

text: Ensimmäiset terminaalitraktorit valmisti Ottawa-niminen yritys vuonna 1958. Konetta onkin kutsuttu myös yleisnimellä "ottawa". Suomen sana vetomestari tulee Sisu Auton kehittämästä Vetomestari-terminaalitraktorista. Tunnettuja terminaalitraktorimerkkejä ovat mm. Kalmar, Ottawa, Mafi, Terberg ja Capacity. Kalmar- ja Ottawa-tuotemerkit ovat nykyään suomalaisen Cargotec Oyj:n omistuksessa.


title: Jukka Koskinen (basisti)

text: Jukka Koskinen (s. 16. heinäkuuta 1981) on riihimäkeläinen basisti. Hän on toiminut metallimusiikkiyhtyeissä Norther, Wintersun ja Cain's Offering. Hän aloitti soittamisen vuonna 1994.


title: Live in Europe 1979

text: Live in Europe 1979 on hard rock-yhtye Uriah Heepin vuonna 1986 julkaistu livealbumi, jonka materiaali on äänitetty vuonna 1979.


title: Live in Europe 1979

text:
A-puoli
B-puoli
A-puoli
B-puoli


title: Gevorg V Sureniats

text: Gevorg V Sureniats (k. 8. toukokuuta 1930) toimi Armenian katolikoksena vuosina 1911–1930. Hänen kaudellaan tapahtui Armenian kansanmurha, minkä vuoksi hän joutui virkakaudellaan huolehtimaan muun muassa laajasta joukosta pakolaisia. Gevorg V oli katolikos, joka uudisti kirkkoa osin radikaalistikin. Hän hyväksyi ensimmäisenä Armenian kirkon johtajana urkujen käytön, otti käyttöön gregoriaanisen kalenterin ja kumosi kieltoja, jotka koskivat kaukaisten sukulaisten välisiä avioliittoja.


title: Gevorg V Sureniats

text: Gevorg V kuoli 8. toukokuuta 1930. Huolimatta Neuvostohallinnosta hänen hautajaisiinsa osallistui kymmeniä tuhansia ihmisiä. Häntä seurasi katolikoksena Khoren I.


title: Varpunen jouluaamuna

text: Varpunen jouluaamuna () on Zacharias Topeliuksen runo vuodelta 1859. Sen on suomentanut Konrad Alexis Hougberg (myöh. Waaranen). Runossa kajastaa Topeliuksen oma suru: hänen poikansa Rafael kuoli vain vuoden ikäisenä runon kirjoittamista edeltäneen vuoden keväänä.


title: Varpunen jouluaamuna

text: Runo on sävelletty lauluksi useaan kertaan. Tunnetuin niistä lienee Otto Kotilaisen säveltämä joululaulu, joka ilmestyi vuonna 1913 Joulupukki-lehdessä. Sovituksia laulusta ovat levyttäneet muun muassa Mauno Kuusisto, Sulo Saarits, Tapani Kansa, Hector, Marco Hietala, Vesa-Matti Loiri, Viikate & Timo Rautiainen, Pepe Willberg, Tarja Turunen, Matti ja Teppo, Petri Laaksonen, Richard Järnefelt, lauluyhtye Rajaton, Suvi Teräsniska, Diandra, Club for Five ja Jarkko Ahola.


title: Varpunen jouluaamuna

text: Sparven om julmorgonen


title: Varpunen jouluaamuna

text:
Nu så föll den vita snö, föll på björk och lindar.
Frusen är den klara sjö, väntar vårens vindar.
Liten sparv, fattig sparv, ätit upp sitt sommararv.
Frusen är den klara sjö, väntar vårens vindar.
Vid den gröna stugans dörr stod en liten flicka:
– Sparvelilla, kom som förr, kom ett korn att picka!
Nu är jul i vart skjul, sparvelilla, grå och ful.
Sparvelilla, kom som förr, kom ett korn att picka!
Sparven flög till flickans fot, flög på glada vingar:
– Gärna tar jag kornet mot, kornet som du bringar.
Gud skall än löna den, som är här de armas vän.
Gärna tar jag kornet mot, kornet som du bringar.


title: Varpunen jouluaamuna

text:
– Jag är icke den du tror, ty ditt öga tåras.
Jag är ju din lilla bror, som dog bort i våras.
När du bjöd glad ditt bröd åt den fattige i nöd,
bjöd du åt din lilla bror, som dog bort i våras.


title: Varpunen jouluaamuna

text: Varpunen jouluaamuna


title: Varpunen jouluaamuna

text:
Lumi on jo peittänyt kukat laaksosessa,
järven aalto jäätynyt talvipakkasessa.
Varpunen pienoinen, syönyt kesäeinehen,
järven aalto jäätynyt talvipakkasessa.


title: Varpunen jouluaamuna

text:
Pienen pirtin portailla oli tyttökulta:
– Tule, varpu, riemulla, ota siemen multa!
Joulu on, koditon varpuseni onneton,
tule tänne riemulla, ota siemen multa!


title: Varpunen jouluaamuna

text:
Tytön luo nyt riemuiten lensi varpukulta:
– Kiitollisna siemenen otan kyllä sulta.
Palkita Jumala tahtoo kerran sinua.
kiitollisna siemenen otan kyllä sulta!


title: Varpunen jouluaamuna

text:
– En mä ole, lapseni, lintu tästä maasta,
olen pieni veljesi, tulin taivahasta.
Siemenen pienoisen, jonka annoit köyhällen,
pieni sai sun veljesi enkeleitten maasta.


title: Japaninlehtikuusi

text: Japaninlehtikuusi ("Larix kaempferi") on lehtikuusiin kuuluva puulaji. Sen luontainen esiintymisalue on Japanissa Honshun saaren vuoristoissa. Suomessa lajia voidaan käyttää koristepuuna. Metsätalouskäyttöön se ei kunnolla sovellu pienen kokonsa ja huonon teknisen laadun vuoksi.


title: Kalle Wallin

text: Kalle Wallin on suomalainen elokuvanäyttelijä ja lentäjä. Hänen tunnetuin roolinsa oli Timo Koivusalon Pekko Aikamiespoika-elokuvien päähahmon Pekon velipuoli Kalle vuosina 1994–1997.


title: Byggmax

text: Byggmax on ruotsalainen vuonna 1993 perustettu rautakauppaketju. Ketjulla on 37 myymälää Ruotsissa ja seitsemän Norjassa. Ketju avasi ensimmäisen Suomen myymälänsä Turun Itäharjulle maaliskuun 2008 lopussa. Vuonna 2016 sillä oli Suomessa 13 myymälää: Espoossa, Jyväskylässä, Kangasalla, Lahdessa, Oulussa, Pirkkalassa, Porissa, Porvoossa, Raisiossa, Seinäjoella, Turussa, Vaasassa ja Vantaalla.


title: Byggmax

text: Tukholman pörssissä noteerattavan yhtiön pääomistaja oli joulukuusta 2005 Altors 2003 -rahasto. Vuonna 2016 yrityksen suurimmaksi omistajaksi ilmoitettiin Nordea Investment Funds 10,5 prosentin osuudella.


title: Byggmax

text: Vuonna 2012 ketjulla oli yhteensä 94 myymälää.


title: Byggmax

text: Heinäkuussa 2017 Byggmax kertoi aloittavansa Suomessa yt-neuvottelut noin 30 työntekijän vähentämiseksi, mahdollisesti sulkevansa myymälät Kangasalla, Pirkkalassa, Seinäjoella, Jyväskylässä ja Oulussa ja harkitsevansa lisäksi Vantaan ja Lahden myymälöiden toiminnan supistamista.


title: Rikkihapoke

text: Rikkihapoke on heikko happo, joka syntyy rikkidioksidin (SO) reagoidessa veden kanssa.


title: Rikkihapoke

text: SO(g) + HO(aq) → HSO(aq)


title: Rikkihapoke

text: Rikkihapoketta ei tunneta puhtaana, vaan ainoastaan vesiliuoksena. Se on kahdenarvoinen heikko happo, ja se protolysoituu seuraavan kaavan mukaan.


title: Rikkihapoke

text: HSO formula_1 HSO + H


title: Rikkihapoke

text: Rikkihapoke voi protolysoitua edelleen:


title: Rikkihapoke

text: HSO formula_1 SO + H+


title: Rikkihapoke

text: Ioni HSO on "vetysulfiitti-ioni", ja SO on "sulfiitti-ioni". Rikkihapokkeen suolat, joissa sulfiitti-ioni esiintyy, ovat "sulfiitteja".


title: Rikkihapoke

text: Fossiilisten polttoaineiden käytössä syntyvä rikkidioksidi reagoi veden kanssa muodostaen rikkihapoketta, joka aiheuttaa jonkin verran vesistöjen ja sadeveden happamoitumista. Rikkihapokkeen vaikutus happamoitumiseen on kuitenkin vähäinen verrattuna rikkihappoon, jota syntyy rikkidioksidin hapettuessa rikkitrioksidiksi ja tämän reagoidessa veden kanssa.


title: Rikkihapoke

text: Rikkihapoketta käytetään muun muassa valkoviinin säilöntään. Sen E-koodi on E220.


title: Luettelo Pekko Aikamiespoika -elokuvasarjan hahmoista

text: Tämä on luettelo Pekko Aikamiespoika -televisio- ja elokuvasarjan keskeisimmistä hahmoista:


text: Pekko Aikamiespoika on Timo Koivusalon esittämä hahmo, joka on elokuvasarjan keskeisin hahmo. Hän asustaa pienessä Tyräahon kylässä Keski-Suomessa, äitinsä kanssa. Pekolla on myös isä, mutta hän lähti maailmalle, kun hän oli vielä nuori. Pekko pukeutuu yleensä beigen väriseen asuun, jonka alla valkoinen paita ja solmio. Pekko kulkee kylillä vaaleansinisen värisellä Tunturi Maxi -mopolla eli niin sanotulla Pappa-Tunturilla. Pekon intohimoja ovat syöminen ja nukkuminen. Luonteelta Pekko on enemmän lapsenomainen, mutta hän on ajoittain todella älykäs. Hänen elämänsä ihastus on Helsingistä kotoisin oleva Pipsa.


text: Pipsa (Satu Silvo) on Helsingistä kotoisin oleva nainen, johon Pekko tutustuu elokuvasarjan ensimmäisessä osassa, jolloin hän oli tutkimusryhmän kanssa tekemässä Tyräahon kylässä arkeologisia kaivauksia. Kun ryhmä on saapui Tyräaholle, niin Pekko kiinnitti huomiota Pipsaan, jolla sattui olevan sillä hetkellä samanlainen hattu kuin Pekolla. Pekko ihastuu häneen ensisilmäyksellä ja tämän seurauksena hänelle tulee "outo olo" ja hän lähtee mopolla ajellen pois paikalta. Myöhemmin Pekko pääsee töihin tutkimusryhmän kanssa, jossa hän pystyy tutustumaan Pipsaan paremmin. Pekko yrittää tehdä vaikutusta Pipsaan, ostamalla muun muassa hänelle lahjatavaroita. Hän kosii Pipsaa eräänä kesäyönä, kun he ovat veneilemässä. Pipsa kieltäytyy Pekon kosinnasta. Hän joutuu palamaan takaisin Helsinkiin ja Pekon sydän särkyy. Pipsa lupaa, että he tapaavat vielä toisensa. Myöhemmissä elokuvasarjan osissa Pekon ja Pipsan välit ovat enemmän ystävyyttä, vaikka välillä romanttisiakin vivahteita on.


text: Vuonna 1994 valmistuneessa kahdeksanosaisessa Pekko Aikamiespojan poikamiesaika-elokuvan televisiosarjaversion tapahtumissa selviääkin, että Pipsa on Pekon siskopuoli.


text: Reino Kuovi (Esko Nikkari) on Tyräahon kylän poliisi. Hän yleensä kävelee kylässä siviiliasu päällä. Reino on ihastunut kylän asukkaaseen Kaisaan, joka pitää kauneushoitolaa kylässä. Myöhemmin Reino paljastaa tunteensa kesä-iltana Kaisalle romanttisen runon muodossa ja näin heidän romanttinen suhde alkaa. Myöhemmin he menevät naimisiin ja saavat pojan. Luonteelta Reino on herkkä, rauhallinen mutta kumminkin välillä hieman pöhkö. Hän alistuu helposti alkoholin liikakäyttöön ja tämän takia käyttäytyy epäsovinnaisesti. Televisiosarjassa hänen yhdeksi rakkaimista harrastuksista paljastuu virkkaus.


text: Kaisa (Tuija Piepponen) on Tyräahon asukas. Hän pitää kylässä perustamaansa kauneushoitolaa. Hänellä on romanttinen suhde kylän poliisin Reinon kanssa, jonka kanssa hän menee naimisiin.


text: Heka Haimakainen (Jope Ruonansuu) on Tyräahon asukkaan Hemmon velipoika. Hän saapuu Tyräaholle autokorjaamoon töihin, kun Hemmo lähtee ulkomaille saatuaan suuren summan rahaa. Heka pukeutuu yleensä villapuseroon ja sinisiin "Suomi-verkkareihin". Hänen vakiolausahduksensa on ""Aatteleppa ite"". Elokuvassa Pekko ja massahurmaaja hän ei esiinny, koska tuolloin esittäjä Ruonansuu oli terveydellistä syistä estynyt tulemasta elokuvan tekoon.


text: Äitee asuu poikansa Pekon kanssa Tyräahon kylässä. Hän pitää Pekkoa kunnon poikana ja puolustaa häntä asiassa kuin asiassa. Hän yrittää naittaa hänet kylän Siiri Saikkoselle, mutta Pekko ei lämpene. Äiteetä esitti televisiosarjassa Helka Kuusiluoto, mutta ensimmäisessä Pekko-elokuvassa hänet korvattiin Orvokki Oksasella. Myöhemmin Kuusiluoto tuli rooliin takaisin ja esitti Äiteetä lopuissa Pekko-elokuvissa. Äiteen nimeksi paljastuu Tyyne elokuvan Pekko Aikamiespojan poikamiesaika loppupuolella.


text: Iisakki Torkkeli (Seppo Helenius) pitää Tyräaholla kyläkauppaa ja sen takia hänet koko kylä tuntee. Hän ajelee punaisella Fiatilla.


title: Marco Fu

text: Marco Fu Ka-chun (s. 8. tammikuuta 1978 Brittiläinen Hongkong) on tunnettu hongkongilainen snooker-ammattilainen. Hän on kotoisin Happy Valleysta, Hongkongista. Fu aloitti ammattilaisuransa vuonna 1998 ja on voittanut ammattilaisturnauksen sekä parhaimmillaan ollut ammattilaisten ranking-listalla sijalla 8. Fu on tehnyt urallaan 470 sadan pisteen ylittävää lyöntisarjaa ammattilaisturnaustasolla , mukaan lukien 147 pisteen "maksimibreikin" vuonna 2000 .


title: Marco Fu

text: Marco Fu'n nimi tuli tunnetuksi vuoden 1997 amatöörien maailmanmestaruuskisoissa Zimbabwessa kun hän voitti finaalissa englantilaisen Stuart Binghamin.


title: Marco Fu

text: Aloittaessaan vuonna 1998 ammattilaisuransa Marco Fu pääsi heti ensimmäisellä kaudellaan ranking-turnauksen finaaliin "Grand Prix"-turnauksessa. Matkalla finaaliin hän voitti mm. Ronnie O'Sullivanin. Finaalissa Fu'n kuitenkin voitti Stephen Lee lukemin 9–2. Fu kykeni melko nopeasti uran aloitettuaan nousemaan ranking-listalla ylöspäin ja paras sijoitus oli kaudella 2000/2001 kun hänet oli sijoitettu 15:nneksi.


title: Marco Fu

text: Vuonna 2000 Fu kirjoitti kappaleen snookerhistoriaa suorittamalla 147 pisteen "maksimibreikin" ammattilaisturnaustasolla "Regal Scottish Masters"-turnauksessa.


title: Marco Fu

text: Vuonna 2003 Fu pääsi maailmanmestaruusturnauksessa aina välieriin saakka. Tämän ansiosta hän nousi ranking-listalla takaisin 16 parhaan joukkoon kaudelle 2004/2005, mutta putosi sijalle 22 seuraavalla kaudella. Tällä kaudella Fu saavutti ensimmäisen ammattilaisten turnausvoiton kutsuturnauksesessa "Premier League", joka ei kuitenkaan kuulu pääkiertueen turnauksiin.


title: Marco Fu

text: Vuoden 2006 maailmanmestaruusturnauksessa Fu raivasi tiensä toistamiseen semifinaaliin, jossa hän kuitenkin hävisi Peter Ebdonille. Tämä oli merkki siitä, että mm. lyöntitekniikan kehittäminen valmentajan (snooker-veteraani Terry Griffiths) kanssa alkoi tuottaa tulosta


title: Marco Fu

text: Kausi 2006/2007 ei ollut Fu'lle erityisen menestyksekäs ja kaudelle 2007/2008 hänen ranking-sijoituksensa oli vasta 27. Vihdoin vuonna 2007 Marco Fu voitti ensimmäisen ranking-turnauksensa kun hän päihitti "Grand Prix"-turnauksen finaalissa Ronnie O'Sullivanin lukemin 9–6 . Maaliskuussa 2008 Fu päihitti jälleen O'Sullivanin "Honghe Industrial China Open"-turnauksen ensimmäisellä kierroksella. Tämä oli heidän 13:s kohtaaminen ammattilaisturnaustasolla ja Fu on voittanut näistä seitsemän, mikä melko harvinaista O'Sullivania vastaan. Kauden vahvojen esitysten kautta Fu teki vahvaa nousua ranking-listalla palaten "eliittiin" eli 16 parhaan joukkoon kaudelle 2008/2009. Vahva kausi näytti saavan jatkoa maailmanmestaruusturnauksessa, jonka Sheffieldissä pelattavaan loppuvaiheeseen hän selvitti tiensä karsinnoista, mutta ensimmäisen kierroksen tiukassa aasialaismittelössä Fu hävisi Ding Junhuille ratkaisevassa erässä 10–9.


title: Marco Fu

text: Vakuuttava nousi jatkui kauden 2008/2009 alkupuoliskolla, sillä neljännesfinaalipaikka Kiinan "Roewe Shanghai Masters"-turnauksessa, pääsy 16 parhaan joukkoon "London Royal Watches Grand Prix"-turnauksessa, sekä syyskauden lopettavan "Maplin UK Championship"-turnauksen finaalipaikka takasivat Fu'lle nousua "Provisional Ranking"-listalla jo 10 parhaan joukkoon. Finaaliottelussaan Fu hävisi niukasti erin 9–10 Shaun Murphylle, joka ei kuluneen kauden aikana ollut voittanut yhtäkään ottelua ennen tätä turnausta.


title: Marco Fu

text: Kausi 2009/2010 ei sujunut Fu'n osalta kovin hyvin, sillä ranking-turnauksista paras saavutus tuli kevään "Sanyuan Foods China Openissa", missä hän eteni neljännesfinaaliin häviten ottelunsa turnauksen voittajalle Mark Williamsille. Muissa pääkiertueen turnauksissa Fu hävisi viimeistään jo toisella kierroksella. Yksi positiivinen turnaus Fu'lla kuitenkin oli, sillä hän voitti "Championship Leaguen" finaalissa Mark Allenin erin 3–2. Tämä ei kuitenkaan kuulu ammattilaisten pääkiertueelle, eikä tästä turnauksesta jaeta ranking-pisteitä.


title: Marco Fu

text: Marco Fu on taitava "break-builder" ja on saavuttanut 147 lyöntisarjanammattilaisturnaustasolla pelatussa "Regal Scottish Masters"-turnauksessa. Lisäksi hän on tehnyt 448 sadan pisteen ylittävää lyöntisarjaa ja on kaikkien aikojen "breikkilistalla" 20. parhaan joukossa. Hän on myös kova taistelija ja osoittautunut monelle huippupelaajalle vaikeaksi vastukseksi.


title: Charles Foster

text: Charles William Foster, Jr. (12. huhtikuuta 1828 Tiffin – 9. tammikuuta 1904) oli yhdysvaltalainen poliitikko, joka toimi valtiovarainministerinä ja Ohion kuvernöörinä.


title: Charles Foster

text: Foster valittiin Yhdysvaltain edustajainhuoneeseen vuonna 1870, jossa hän istui vuoteen 1879. Ohion kuvernöörinä hän toimi vuosina 1880–1884. Hän oli uudelleen ehdolla edustajainhuoneeseen vuonna 1890, mutta ei tullut valituksi. Vuotta myöhemmin presidentti Benjamin Harrison nimitti hänet valtiovarainministerikseen.


title: Elena Sofia Ricci

text: Elena Sofia Ricci (s. 29. maaliskuuta 1962 Firenze, Italia) on italialainen näyttelijä. Hän on kotimaassaan suosittu komedienne, joka on tehnyt urallaan myös draamallisia roolisuorituksia.


title: Elena Sofia Ricci

text: Ricci on noussut suuren yleisön suosioon muun muassa Anna Obrofarin roolissa Rai 1:n televisiosarjassa "Kunnian hinta". Lisäksi hän on esiintynyt muun muassa televisiosarjoissa "I Cesaroni" ("Serranon perheen" italialainen versio) ja "Caro maestro".


title: Elena Sofia Ricci

text: Riccillä on kaksi tytärtä, yksi näyttelijä-ohjaaja Pino Quartullon kanssa ja yksi säveltäjä-kapellimestari Stefano Mainettin kanssa.


title: Daniele Pecci

text: Daniele Pecci (s. 23. toukokuuta 1970 Rooma, Italia) on italialainen näyttelijä. Pecci on työskennellyt teatterinäyttelijänä vuodesta 1990 lähtien, minkä lisäksi tehnyt myös muutamia ohjaustöitä. Hän nousi suuren yleisön tietoisuuteen vuonna 2004 Pietro Pironin roolista Rai Uno -televisiokanavan sarjassa "Orgoglio" ().


title: Kali Meehan

text: Kalivath "Kali" Gerarld Meehan (s. 9. maaliskuuta 1970 Ovalau, Fidži) on australialainen ammattilaisnyrkkeilijä. Ennen nyrkkeilyammattilaisuutta hän pelasi rugbya.


title: Kali Meehan

text: Ennen ammattilaisuraa Meehan nyrkkeili amatöörinä. Ammattilaisuransa ”Checkmate”-lempinimellä tunnettu Meehan aloitti toukokuussa 1997.


title: Kali Meehan

text: Syyskuussa 2004 Meehan nyrkkeili WBO:n raskaansarjan MM-tittelistä Lamon Brewsteria vastaan, mutta hävisi tuomariäänin. Marraskuussa 2004 Hasim Rahman voitti hänet teknisellä tyrmäyksellä IBF:n, WBA:n ja WBC:n haastajaottelussa (IBF, WBA & WBC Heavyweight Title Eliminator). Meehan hävisi myös Kansainyhteisön mestaruusottelun Danny Williamsille kesäkuussa 2001. Meehan oli Australian raskaansarjan mestari vuoteen 2000, jolloin hän luopui sen puolustamisesta.


title: Kali Meehan

text: Lokakuussa 2007 Meehanista tuli WBO:n Pohjois-Amerikan raskaansarjan mestari hänen voitettuaan teknisellä tyrmäyksellä DaVarryl Williamsonin.


title: Kali Meehan

text:
Helmikuussa 2008 Meehan ammattilaisura käsitti 34 voittoa (28 KO) ja 3 tappiota (2 KO).
Toisessa vuonna 2008 käydyssä ottelussa Meehan kohtasi Dominique Alexanderin. Ottelu käytiin Saksassa, ja se päättyi Meehanin tyrmäysvoittoon toisessa erässä.


title: Kali Meehan

text: Meehan otteli 22. toukokuuta 2010 Ruslan Chagaevia vastaan häviten kamppailun kaikin tuomariäänin. Tämän jälkeen Meehan on otellut muutamia merkityksettömiä otteluita kohdaten merkittävimpänä vastustajana Joseph Parkerin.


title: Lothar Zagrosek

text: Lothar Zagrosek (s. 13. marraskuuta 1942 Otting Saksa) on saksalainen kapellimestari. Hän opiskeli orkesterinjohtoa 1962–1967 Hans Swarowskyn, István Kertészin, Bruno Madernan ja Herbert von Karajanin oppilaana.


title: Lothar Zagrosek

text: Vuosina 1990–1992 Zagrosek johti säännöllisesti Leipzigin oopperassa ja 1997–2006 hän oli Stuttgartissa Württembergin oopperan ylikapellimestari. Vuodesta 2006 hän on toiminut Berliinin Konzerthausorchesterin ylikapellimestarina. Zagrosek on uransa aikana ollut myös Itävallan radion sinfoniaorkesterin ylikapellimestarina, BBC:n sinfoniaorkesterin päävierailijana sekä Pariisin oopperan musiikillisena johtajana. Hän on vieraillut johtamassa myös Lontoon Covent Gardenissa, Berliinin saksalaisessa oopperassa ja Glyndebournen festivaalilla.


title: Lothar Zagrosek

text: Zagrosek on johtanut monia tunnettuja sinfoniaorkestereita muun muassa Berliinin, Lontoon ja Münchenin filharmonikkoja, Leipzigin Gewandhaus-orkesteria ja Tokion NHK-orkesteria. Hän on vieraillut usein myös Berliinin, Salzburgin ja Wienin musiikkijuhlilla sekä Lontoon Proms-festivaalilla. Suomessa Zagrosek johti Radion sinfoniaorkesteria joulukuussa 2007.


title: Lothar Zagrosek

text: Zagrosek on levyttänyt paljon Decca-yhtiön Entartete Musik -sarjassa. Hänen levytyksiään ovat


title: Lothar Zagrosek

text: Lisäksi Zagrosek on levyttänyt paljon muuta nykymusiikkia, kuten Michael Torken teoksia, Paul Hindemithin kaikki kuoro- ja orkesteriteokset, Olivier Messiaenin Pyhä Fransiskus Assisilaisen ja Gottfried von Einemin Dantons Tod -teoksen.


title: Jean-Jacques de Mesmes

text: Jean-Jacques de Mesmes (1640 Pariisi – 9. tammikuuta 1688 Pariisi) oli ranskalainen Avaux'n kreivi, Neufchastelin varakreivi, Cramayelin herra ja vuosina 1671–1684 "Ordre des Chevaliers du Saint-Esprit'n" seremoniamestari. Hän oli myös Ranskan akatemian jäsen.


title: Jean-Jacques de Mesmes

text: Hän toimi hallintovirkamiehenä, Soissons-kaupungin talousjohtajana ja Pariisin parlamentin ylimpänä virkamiehenä. Hän osallistui 10. elokuuta 1678 Ranskan ja Alankomaiden yhtyneiden maakuntien välisen Nimèguen rauhansopimuksen solmimiseen yhtenä allekirjoittajana.


title: Jean-Jacques de Mesmes

text: Hän oli myös hyvin oppinut, ja hänellä oli merkittävä kirjasto. Hän matkusteli Italiassa, ja vuonna 1676 hänestä tuli joitakin aikoja aiemmin perustetun Ranskan akatemian jäsen. Vuonna 1683 hän rakensi Avaux'n kaupunkiin merkittävän barokkityylisen kirkkorakennuksen, joka muistutti viola da gambaa.


title: Jean-Jacques de Mesmes

text: Hänen pojastaan Jean-Antoine de Mesmesistä tuli myös Ranskan akatemian jäsen vuonna 1710.


title: Entressen kirjasto

text: Entressen kirjasto on Espoon keskuksessa Entresse-kauppakeskuksessa sijaitseva Espoon kaupunginkirjaston palvelupiste. Suvelan kirjasto -nimellä vuonna 1978 toimintansa aloittanut, 630 neliömetrin kokoinen Keski-Espoon kirjasto muutti uusiin tiloihin huhtikuussa 2009. Se on lainausmäärissä mitattuna Espoon kaupunginkirjaston neljänneksi vilkkain palvelupiste.


title: Entressen kirjasto

text: Espoon ensimmäinen kirjasto perustettiin Espoon keskukseen 1860-luvulla. Kirjasto aloitti toimintansa Espoon kirkon sakastissa. Vuonna 1873 kirjasto siirtyi Lagstadin kansakoululle, josta kirjasto muutti vuonna 1954 Lagstadin uuteen koulurakennukseen. Espoon kirjastolaitosten yhdistyttyä vuonna 1962 suomenkielisestä kantakirjastosta tuli uusi pääkirjasto ja ruotsinkielinen kirjasto muuttui Lagstadin sivukirjastoksi.


title: Entressen kirjasto

text: Tuomarilan kansakoululle oli perustettu vuonna 1960 suomenkielinen piirikirjasto. Vuonna 1978 Lagstadin ja Tuomarilan kirjastot yhdistyivät Suvelan kirjastoksi, joka sai tilat Suvelan koulusta. 1990-luvun alussa Suvelan kirjaston nimi muutettiin Keski-Espoon kirjastoksi. Myös Suvelan koulun nimi muuttui Keski-Espoon kouluksi.


title: Entressen kirjasto

text: Entressen kirjasto on osa Espoon kaupunginkirjastoa ja HelMet-kirjastoa. Entressen kirjasto on Espoon keskuksen aluekirjasto.


title: Entressen kirjasto

text: Kirjasto numeroina vuonna 2010


title: Monte Barrett

text: Monte Barrett (26. toukokuuta 1971 Greenville, Pohjois-Carolina) on raskaansarjan nyrkkeilijä.


title: Monte Barrett

text: Amatööriurallaan Barrett otteli kaikkiaan 40 ottelua, joista voitti 37 ja hävisi 3.


title: Monte Barrett

text: Ammattilaisena Barrettin ensimmäinen tappio tuli Lance Whitakerille elokuun 28. päivänä 1998. Ennen tätä ottelua hän oli voittanut kaikki 21 otteluaan. Heinäkuun 15. päivänä 2000 Barrett otteli tulevaa IBF-, ja IBO-liittojen mestaria, Volodymyr Klytško vastaan, mutta hävisi kolmen lattiaanlyönnin jälkeen 7. erässä.


title: Monte Barrett

text: Myöhemmin Barrett otteli Joe Mesin kanssa. Mesi oli lyödä Barrettin ulos ottelun neljännessä erässä, mutta Barrett taisteli takaisin ja löi Mesin maahan ottelun 7. erässä. Mesi voitti kovatasoisen ottelun 10. erän jälkeen.


title: Monte Barrett

text: Barrett voitti Dominick Guinnin, ja Oven Beckin, ja pääsi ottelemaan entistä raskaansarjan mestaria, Hasim Rahmania vastaan. Hän hävisi ottelun kuitenkin pisteillä 12. erän jälkeen. Hävittyään Rahmanille hän otteli WBA-liiton mestaruudesta venäläisen jätin, Nikolai Valuevin kanssa lokakuussa 2007. Barrett hävisi ottelun kuitenkin teknisellä tyrmäyksellä ottelun 11 .erässä hänen valmentajansa keskeytettyä ottelun.


title: Monte Barrett

text:
Barrett voitti Valuevista seuraavassa ottelussaan kohtalaisen tuntemattoman Damon Reedin tyrmäyksellä ottelun toisessa erässä.
ottelussaan Barrett voitti Tye Fieldsin tyrmäyksellä 1 erässä.


title: Monte Barrett

text: Vuonna 2008 Barrett kohtasi raskaaseensarjaan siirtyneen David Hayen häviten tälle teknisellä tyrmäyksellä viidennessä erässä.


title: Monte Barrett

text: Vuonna 2009 Barrett kohtasi kuubasta loikanneen Odlanier Solisin. Kamppailun panoksena oli WBC international vyö. Barrett hävisi toisessa erässä teknisellä tyrmäyksellä. Viimeksi hän otteli joulukuussa 2009 Aleksandr Ustinovia vastaan, mutta hävisi kaikin tuomariäänin.


title: Rafał Szukała

text: Rafał Marek Szukała (s. 9. huhtikuuta 1971 Poznań) on puolalainen entinen kilpauimari, joka oli yksi maailman parhaista perhosuimareista 1990-luvun alussa. Hän kilpaili 100 ja 200 metrin perhosuinnissa.


title: Rafał Szukała

text: Szukala voitti kultaa 100 metrillä maailmanmestaruuskilpailuissa Roomassa 1994 ajalla 53,51. Hän voitti samalla matkalla myös olympiahopeaa Barcelonassa 1992 sekä Euroopan-mestaruuden Bonnissa 1989 ja Sheffieldissä 1993. Hän saavutti EM-kilpailuissa lisäksi hopeaa 200 metrillä Bonnissa 1989 ja Ateenassa 1991 sekä pronssia 100 metrillä Wienissä 1995.


title: Star Wars: X-Wing vs. TIE Fighter

text: Star Wars: X-Wing vs. TIE Fighter on Totally Gamesin kehittämä ja LucasArtsin julkaisema avaruussimulaattori, joka sijoittuu George Lucasin Tähtien sota- elokuvasarjan maailmaan. Pelissä päästään ohjaamaan Kapinaliiton ja Imperiumin aluksia alkuperäisessä trilogiassa. Peli eroaa edeltäjistään sen verran, että siinä ei kuljeta minkään tarinan mukaan, vaan tarkoitus on käydä tehtäviä läpi ja ansaita niistä palkintoja. Pelissä voi lentää yhdeksällä erilaisella hävittäjällä ja pelissä on monia muitakin aluksia pienistä kuljetusaluksista Imperiumin tähtituhoojaan asti. Pelille julkaistiin myös lisäosa Balance of Power, joka toi peliin useita uusia aluksia ja yhden uuden lennätettävän hävittäjän. Mukana oli myös kaksi tarinakampanjaa. Peliä ei voi pelata ilman joystickia eli sauvaohjainta.


title: Star Wars: X-Wing vs. TIE Fighter

text: Kapinalliset


title: Star Wars: X-Wing vs. TIE Fighter

text: Imperiumi


title: Epstori

text: Epstori on Seinäjoen ydinkeskustassa sijaitseva ostoskeskus. Rakennuksen rakennutti Etelä-Pohjanmaan Säästöpankki ja suunnitteli seinäjokelainen Arkkitehtitoimisto Jääskeläinen Oy. Epstori aloitti toimintansa marras- joulukuun vaihteessa vuonna 1990. Alkujaan keskus suunniteltiin toimisto- ja liiketiloiksi, mutta nykyisin kaikki toimistotilat on muutettu liiketiloiksi. Marraskuussa 2003 ostoskeskus oli remontissa, jonka aikana keskuksen kerrospinta-ala kasvoi 3 500 neliömetristä nykyiseen 4 000 neliömetriin.


title: Torikeskus (Seinäjoki)

text: Torikeskus on Seinäjoen keskustassa sijaitseva kauppakeskus. Se perustettiin vuonna 1992 ja sitä uudistettiin vuosina 2007, 2009 ja 2011–12. Torikeskuksen omisti aiemmin Citycon, joka myi sen loppuvuonna 2013 paikalliselle sijoittajalle.


title: Torikeskus (Seinäjoki)

text: Torikeskuksessa on noin 11 000 neliömetriä vuokrattavaa pinta-alaa, josta liiketilaa on noin 8 500 neliömetriä. Keskuksessa on erikoisliikkeitä, ravintoloita ja kahviloita sekä ylemmissä kerroksissa eri alojen yritysten ja virastojen toimistoja, joihin kulku tapahtuu usein rakennuksen ulkopuolen porraskäytävien kautta.


title: Torikeskus (Seinäjoki)

text: Vuonna 2012 Torikeskuksella oli noin 1,3 miljoonaa kävijää, ja sen myynti oli 17,8 miljoonaa euroa. Torikeskuksen yhteydessä on 328-paikkainen parkkihalli.


title: Torikeskus (Seinäjoki)

text: Torikeskuksessa toimii reilut 30 liikettä ja palvelua. Vuonna 2013 liikkeistä 53 % oli vaateliikkeitä (mm. H&M, KappAhl, Lindex), 20 % kahviloita ja ravintoloita (mm. Amarillo, Arnolds, Hesburger, Subway) ja 14,4 % sisustus- ja kodintarvikeliikkeitä (mm. Pentik). Tiloista 2,4 % oli kauneuden ja terveyden liikkeitä (mm. Body Shop) ja 2 % vapaa-ajan liikkeitä. Loput 8,3 % oli muita kaupallisia palveluita.


title: Torikeskus (Seinäjoki)

text: Toimistopinta-alaa Torikeskuksessa on 3 500 neliömetriä. Tiloissa toimivat muiden muassa Adven, Etelä-Pohjanmaan Sairaanhoitopiiri, Gapcon, If, Matka-Vekka ja Peab.


title: Vesa Hietalahti

text: Vesa Hietalahti (s. 27. syyskuuta 1969 Kauhajoki) on entinen suomalainen ampumahiihtäjä, MM-mitalisti.


title: Vesa Hietalahti

text: Hietalahti kilpaili ensimmäisissä arvokisoissaan Albertvillen olympialaisissa 1992. Siellä hän sijoittui normaalimatkalla (20 kilometriä) kuudenneksi ja sprintissä (10 kilometriä) 17:nneksi sekä kuului viidenneksi sijoittuneeseen Suomen viestijoukkueeseen. Lillehammerin olympialaisissa 1994 hän oli jälleen viidenneksi sijoittuneen viestijoukkueen jäsen, mutta Naganon kisat 1998 päättyivät polvivammaan. Salt Lake Cityssä 2002 Hietalahti sijoittui normaalimatkalla yhdeksänneksitoista, sprintissä 25:nneksi, takaa-ajossa 22:nneksi ja viestijoukkueen mukana kahdenneksitoista.


title: Vesa Hietalahti

text: Hietalahti osallistui MM-kilpailuihin vuosina 1993–2005. Hän voitti hieman yllättäen hopeaa normaalimatkalta Khanty-Mansiyskistä 2003, joka jäi hänen ainoaksi arvokisamitalikseen ja uran parhaaksi saavutukseksi. Samoissa kisoissa hän oli yhteislähtökilpailussa viidestoista. Hietalahti sijoittui 20 parhaan joukkoon lisäksi Ruhpoldingissa 1996 oltuaan sprintissä kahdeksastoista, Oslossa 1999 oltuaan normaalimatkalla 20., samassa kaupungissa 2000 oltuaan normaalimatkalla kolmastoista ja takaa-ajossa yhdeksästoista sekä Hochfilzenissä 2005, jossa oli normaalimatkalla seitsemäs


title: Vesa Hietalahti

text: MM-kilpailujen viesteissä hän oli Suomen joukkueen mukana parhaimmillaan viides Pokljukassa 2001, kuudes Ruhpoldingissa 1996 ja Kontiolahdella 1999 sekä seitsemäs Brezno-Osrbliessä 1997.


title: Vesa Hietalahti

text: Maailmancupissa hän voitti kolme osakilpailua: kaudella 1994–1995 Lillehammerin normaalimatkalla, kaudella 1995–1996 Östersundin normaalimatkalla ja kaudella 2001–2002 Brezno-Osrblien yhteislähtökilpailussa. Hän sijoittui yhteensä yhdeksän kertaa kolmen parhaan joukkoon ja oli kokonaispisteissä parhaimmillaan yhdeksäs kaudella 2001–2002.


title: Vesa Hietalahti

text: Kauhajoen Karhua edustanut Hietalahti lopetti uransa kauden 2004–2005 jälkeen.


title: Sotaleikit

text: Sotaleikit ("WarGames") on vuonna 1983 ensi-iltansa saanut draama- ja jännityselokuva. Elokuvan ohjasi John Badham ja pääosassa on Matthew Broderick.


title: Sotaleikit

text:
Elokuva kertoo nuoresta David Lightmanista, joka lintsaa koulusta ja jää mieluummin kotiin pelailemaan erilaisia tietokonepelejä. Lehdestä David huomaa pelifirman ilmoituksen uudesta pelistä, joka julkaistaan piakkoin. Davidilla on kova into päästä kokeilemaan peliä, ja hän aikoo murtautua pelifirman koneelle. David luulee löytäneensä etsimänsä, kun kytkeytyy Yhdysvaltain asevoimien päätietokoneeseen, jolla pystyy ohjaamaan suuriakin ydinohjuksia. Harmittomalla pelailullaan David saattaa aiheuttaa kolmannen maailmansodan...
"Video-oppaassa" vuodelta 1994 Asko Alanen kutsuu elokuvaa vauhdikkaaksi teinijännäriksi ja antaa sille neljä tähteä viidestä, mikä vastaa sanallista arviota ”erinomainen”.


title: Luettelo LazyTownin DVD-julkaisut

text: Tämä artikkeli sisältää luettelon LazyTownin DVD-julkaisuista. Niitä on julkaistu Yhdysvalloissa, Isossa-Britanniassa, Saksassa, Islannissa, Tanskassa, Suomessa, Norjassa ja Ruotsissa.


title: Luettelo LazyTownin DVD-julkaisut

text:
Pohjois-Amerikassa on julkaistu 6 DVD:tä. Lisäksi promolevy on julkaistu Kmart-nimisessä ulkomaalaisessa liikkeessä.
Isossa-Britanniassa on julkaistu 5 DVD:tä.
Saksassa on julkaistu 5 DVD:tä.


title: Luettelo LazyTownin DVD-julkaisut

text:
10 DVD:tä on julkaistu Tanskassa.
10 DVD:tä on julkaistu Suomessa.


title: Luettelo LazyTownin DVD-julkaisut

text:
10 DVD:tä on julkaistu Norjassa.
10 DVD:tä on julkaistu Ruotsissa.


title: Montevideon kaupunginosat

text: Montevideo on Uruguayn pääkaupunki. Kaupungissa on noin 1,5 miljoonaa asukasta, jotka asuvat 59 eri "barrioissa" eli kaupunginosissa. Jokaisella barriolla on oma asukkaiden sosiokulttuuriselle tasolle sopiva identiteetti, maantieteellinen sijainti ja toiminta.


title: Montevideon kaupunginosat

text: Jotkin kaupungin barrioista olivat aikaisemmin itsenäisiä kuntia, jotka liitettiin ajan mittaan kaupunkiin, esimerkiksi Sayago ja Pocitos. Toiset taas saivat alkunsa teollisuusalueina (esimerkiksi Cerro). Kolmatta ryhmää sitten edustavat muun muassa Malvín Nortessa sijaitseva Euskal Erría ja Pradossa sijaitseva Parque Posadas, jotka nousivat kaavoituksen mukaan kokonaisina suurina asuntoalueina.


title: Come Away Melinda (albumi)

text: Come Away Melinda on brittiläisen Uriah Heep -yhtyeen kokoelma-albumi, joka julkaistiin vuonna 2001. Albumi sisältää ainoastaan balladityylisiä kappaleita.


title: Juhani Rinne (meteorologi)

text: Heikki Juhani Rinne (s. 5. maaliskuuta 1939 Helsinki) on Suomen ilmatieteen laitoksen emeritusprofessori.


title: Juhani Rinne (meteorologi)

text: Rinne opiskeli Helsingin yliopistossa matematiikkaa, fysiikkaa, kemiaa, tilastotiedettä, ohjelmointia ja meteorologiaa. Hän väitteli meteorologiasta ja on julkaissut useita artikkeleita empiirisistä ortogonaalifunktioista ja numeeristen analyysien virhelähteistä. Rinne oli mukana 1970-luvulla luomassa Suomen ensimmäistä sääennustuksia palvelevaa ilmastomallia. Hän oli ensimmäinen suomalainen tieteilijä, joka nosti ilmastonmuutoksen keskustelunaiheeksi 1976 Helsingin Sanomissa julkaisemassaan kirjoituksessa.


title: Juhani Rinne (meteorologi)

text: Rinne jäi eläkkeelle vuonna 2002 Ilmatieteen laitokselta tutkimusprofessorina, mutta on yhä aktiivinen ilmastokysymysten asiantuntija ja esitelmöijä. Rinteen mukaan toimet ilmastonmuutoksen estämiseksi ovat riittämättömät. Vuonna 2007 professori Rinne arvioi: "Ei ole oikein mitään ajatustakaan siitä, miten vakavasta asiasta on kysymys."


title: Juhani Rinne (meteorologi)

text: Rinne harrastaa ornitologiaa ja on julkaissut kirjoituksia linnuista, erityisesti sirittäjistä ja kurjista. Rinne muutti Helsingistä Kirkkonummen Masalaan vuonna 1972. Hänen puolisonsa on johtaja Raili Rolig, perheessä on yksi poika.


title: Eisenacher Motorenwerk (F1-talli)

text: Eisenacher Motorenwerk (EMW) oli itäsaksalaisen auto- ja moottoripyörävalmistaja Eisenacher Motorenwerkin Formula 1-talli, joka osallistui ainoastaan Saksan GP:hin 1953.


title: Eisenacher Motorenwerk (F1-talli)

text: EMW käytti hopeanvärisessä autossaan BMW:n kaksilitraista kuusisylinteristä moottoria. Autoa ajoi saksalainen Edgar Barth, joka joutui keskeyttämään kilpailussa.


title: Ecurie Nationale Belge

text: Ecurie Nationale Belge (ENB) oli belgialainen Formula 1 -talli, joka osallistui ainoastaan Saksan GP:hin 1962. Tallin keltaisella ENB-Maserati -autolla ajoi belgilaiskuljettaja Lucien Bianchi. Kilpailussa hän tuli maaliin viimeisenä sijalla 16 jääden voittajasta yli kierroksen.


title: Ecurie Nationale Belge

text:
ENB:n auton suunnittelusta vastasi Emeryson-tallin omistaja Paul Emery. Talli käytti autossa
Dunlopin valmistamia renkaita.


title: B.G. Knocc Out

text: B.G. Knocc Out (s. 23. tammikuuta 1975 Compton, Kalifornia), syntymänimeltään Arlandis Hinton, myöhemmin Al Hassan Naqiyy, on yhdysvaltalainen gangsta rap -artisti, joka tunnetaan parhaiten yhteistyöstään Eazy-E:n kanssa vuonna 1993 kappaleella "Real Muthaphuckkin G's". Hän on rap-artisti Drestan pikkuveli.


title: B.G. Knocc Out

text: Hinton syntyi Kalifornian Comptonissa vuonna 1975. Hän on perimältään osittain afroamerikkalainen ja osittain intiaani, ja hänellä on myös saksalaisia sukujuuria isoisoisältään. Hinton varttui Comptonissa ja Wattsissa Los Angelesissa. Hän liittyi nuorena puoliveljensä Drestan kanssa paikalliseen Nutty Blocc Compton Crips -katujengiin. Veljekset olivat saaneet mainetta raptaidoistaan ja vuonna 1992 rap-artisti Eazy-E halusi alkaa työskentelemään heidän kanssaan kuultuaan heistä. He tekivät yhdessä kappaleen """Real Muthaphuckkin G's""", josta alkoi Hintonin läheinen ystävyyssuhde ja yhteistyö Eazy-E:n kanssa.


title: B.G. Knocc Out

text: B.G. Knocc Out julkaisi veljensä Drestan kanssa albumin "Real Brothas" vuonna 1995. Vuonna 1996 Knocc Out oli mukana DJ Yellan esikoisalbumilla "One Mo Nigga Ta Go".


title: B.G. Knocc Out

text: Hinton tuomittiin vuonna 1998 jengimurhan yrityksestä kymmeneksi vuodeksi vankilaan. Vankilassa ollessaan hän kääntyi muslimiksi. Myöhemmin hän vaihtoi nimensä Al Hasan Naqiyyksi. Hän vapautui vuonna 2006 ja alkoi työstämään uusia kappaleita. Vuonna 2007 hän joutui uudestaan vankilaan ja vapautui vuonna 2008.


title: B.G. Knocc Out

text: Pidettyään taukoa musiikista B.G. Knocc Out on julkaissut sooloalbumeita, mm. "Eazy-E's Protege" vuonna 2011.


title: Pontifikaatti

text: Pontifikaatilla tarkoitetaan nykypäivänä enimmäkseen Rooman piispan eli paavin hallintokautta eli aikaa, jonka ajan henkilö toimii paavin virassa. Termillä voidaan paavin lisäksi viitata myös muihin merkittäviin uskonnollisiin johtajiin, mutta yleisesti sitä käytetään juuri paaviin liittyen.


title: Pontifikaatti

text: Englannin kielessä termeillä "Pontiff" ja "Pontificate" viitataan yleensä suoraan itse paaviin, jolloin nimitys toimii arvonimenä.


title: Vuoden 2005 konklaavi

text: Vuoden 2005 konklaavi eli paavin valitseva kardinaalien kokous pidettiin Sikstuksen kappelissa Vatikaanissa 18.–19. huhtikuuta 2005. Konklaavi valitsi seuraajan 2. huhtikuuta samana vuonna menehtyneelle paavi Johannes Paavali II:lle, joka oli toiminut paavina vuodesta 1978.


title: Vuoden 2005 konklaavi

text: Konklaavi valitsi toisena kokoontumispäivänään uudeksi paaviksi saksalaisen Joseph Ratzingerin, joka otti paavilliseksi nimekseen Benedictus XVI:n. Yhteensä konklaavissa suoritettiin neljä äänestystä.


title: Vuoden 2005 konklaavi

text: Paavin absoluuttisen valta-aseman vuoksi kirkollispoliittiset muutokset ovat mahdollisia vasta paavin kuoleman jälkeen. Kukin paavi harjoittaa paavinkautensa eli pontifikaattinsa aikana sellaista politiikkaa kuin haluaa, ja ainoastaan hallitsevalla paavilla on mahdollisuus päättää tämän politiikan sisällöstä. Paavia on mahdotonta erottaa virastaan, joten käytännössä paavi pystyy harjoittamaan haluamaansa politiikkaa aina elämänsä loppuun asti.


title: Vuoden 2005 konklaavi

text: Paavin valta lakkaa kuitenkin olemasta heti hallitsevan paavin menehdyttyä. Tällöin katolinen kirkko joutuu sedisvakanssiin eli tilaan, jossa paavin piispanistuin on tyhjänä. Paavillinen valta siirtyy tällöin kardinaalikollegiolle, eli kardinaalien muodostamalle kokonaisuudelle. Nimellisesti korkeinta valtaa paavin kuoleman jälkeen pitää "camerlengo"-niminen kardinaalikamariherra, jonka tehtäväksi siirtyy paavinvaalin eli konklaavin järjestäminen.


title: Vuoden 2005 konklaavi

text: Konklaavi on käytännössä ainoa tilanne, jossa kardinaalit voivat konkreettisesti muuttaa paavillisen politiikan kurssia. Konklaaveissa onkin yleensä nähtävissä muutoshalu kardinaalien keskuudessa; maallisiin asioihin keskittyvää paavia seuraa uskonnollinen paavi ja pitkäaikaista paavia lyhytaikainen paavi. Tästä syystä edellisen paavin lähipiiriin kuuluneilla kardinaaleilla ei välttämättä ole mahdollisuuksia konklaavissa, vaan kollegio pyrkii usein etsimään edellisestä paavista erottuvaa ehdokasta.


title: Vuoden 2005 konklaavi

text: Paavi Johannes Paavali II oli kuollessaan hallinnut katolista kirkkoa lähes 27 vuotta aina vuodesta 1978 saakka. Hänen pontifikaattinsa oli ollut pisin sitten 31 vuotta paavina toimineen Pius IX:n, joka oli paavina vuosina 1846–1878.


title: Vuoden 2005 konklaavi

text: Johannes Paavali II oli paavina voimakas ja yksinvaltainen persoona, joka johti kirkkoa edeltäjiään konservatiivisemmin ja tiukemmin. Hän esimerkiksi nimitti paavina ollessaan piispoja tärkeille piispanistuimille yksinvaltaisesti ja paikoin myös vastoin paikallisten hiippakuntien yleistä tahtoa, julisti vuonna 1995 naispappeutta koskevat kysymykset loppuun käsitellyiksi ja samalla ilmoitti, että ”kirkolla ei ole mitään arvovaltaa antaa pappisvihkimystä naisille” ja myös vaati kaikkia kirkon jäseniä pitäytymään tässä ratkaisussa.


title: Vuoden 2005 konklaavi

text: Johannes Paavali II oli ollut myös ensimmäinen mediapaavi. Voimakkaalla ja näkyvällä esiintymisellään hän sai paljon medianäkyvyyttä maailmassa ja pitkän virkakautensa aikana hänestä tuli tärkeä moraalivaikuttaja. Esimerkiksi Johannes Paavali II:n merkitys kommunismin luhistumiseen itäisessä Euroopassa ja varsinkin Puolassa oli erityisen suuri.


title: Vuoden 2005 konklaavi

text: Konklaavin alkaessa katolisessa kirkossa oli kaikkiaan 184 kardinaalia. Heistä konklaaviin sai osallistua 117 alle 80-vuotiasta kardinaalia. Ikärajoituksen oli asettanut vuonna 1975 silloinen paavi Paavali VI.


title: Vuoden 2005 konklaavi

text: Vatikaanin tiedottajan Joaquín Navarro-Vallsin mukaan kaksi kardinaalia oli ilmoittanut, etteivät he voi saapua Vatikaaniin huonon terveytensä takia. Sairauden vuoksi konklaavista pois jäivät filippiiniläinen Jaime Sin ja meksikolainen Alfonso Antonio Suárez Rivera, joten uutta paavia valitsemassa oli vain 115 kardinaalia. 58 konklaaviin osallistuvaa kardinaalia oli Euroopasta, ja heistä italialaiset olivat suurin ryhmä. Konklaavi kokoontui kardinaalidekaani Joseph Ratzingerin johdolla. Konklaavi oli ehdottoman salainen.


title: Vuoden 2005 konklaavi

text: Katolisessa kirkossa ei voi enää olla yli 120:tä alle 80-vuotiasta kardinaalia, joilla siis olisi oikeus osallistua konklaaviin. Määrän mentyä alle 120:n voi paavi kuitenkin nimittää uusia kardinaaleja. Aikaisemmin suurimmillaan paavin valintaan oikeutettujen kardinaalien määrä on ollut 135.


title: Vuoden 2005 konklaavi

text: Vuoden 2005 konklaavissa kardinaalikollegio ei ollut jakaantunut tasaisesti maiden ja maanosien kesken. Jotkut maat olivat selvästi muita paremmin edustettuina, ja kardinaalit olivat selvästi painottuneet Eurooppaan ja varsinkin Italiaan. Epätasapuolinen jakaantuminen ei ollut mitenkään poikkeuksellista, sillä kardinaalikollegion kansainvälistyminen oli alkanut kunnolla vasta muutamaa vuosikymmentä ennen konklaavia. Esimerkiksi intialainen mies sai kardinaalin päähineen ensimmäistä kertaa vuonna 1953 Pius XII:n aikana ja japanilainen vuonna 1960 Johannes XXIII:n ollessa paavina. Vasta vuonna 1960 nimettiin ensimmäinen syntyperältään afrikkalainen kardinaali, Dar es Salaamin Laurean Rugambwa, jolle kardinaalin viran ojensi Johannes XXIII.


title: Vuoden 2005 konklaavi

text: Vuoden 2005 konklaavissa italialaiset eivät kuitenkaan olleet enemmistössä, mikä on suhteellisen uusi ilmiö paavinvaaleissa. Edellinen paavi Johannes Paavali II oli ollut ensimmäinen ei-italialainen paavi satoihin vuosiin, ja ennen vuoden 2005 konklaavia epäiltiin, että tuleva paavi saattaisi jälleen olla kotoisin Italian ulkopuolelta.


title: Vuoden 2005 konklaavi

text: Ennen konklaavia puhuttiin muun muassa Etelä-Amerikasta tulevan ehdokkaan mahdollisuuksista voittaa. Konklaavin ennakkosuosikkien joukossa oli muutama eteläamerikkalainen kardinaali, joiden mahdollisuuksia pidettiin suhteellisen hyvinä. Keskusteluissa mainittiin muun muassa Oscar Rodriguez Maradiaga Hondurasista, Claudio Hummes Brasiliasta, Jorge Mario Bergoglio Argentinasta, Jaime Ortega Kuubasta ja Dario Castrillion Hoyos Kolumbiasta. Kaikki näistä ehdokkaista omasivat Johannes Paavali II:n hallintoajalle tyypilliset opin moraalista, seksuaalisuudesta ja kirkon doktriineista. Ennen konklaavia jotkut asiantuntijat olivat sitä mieltä, että eteläamerikkalaisella kandidaatilla olisi todelliset mahdollisuudet nousta paaviksi. Keskustelussa nostettiin esiin maanosan vahvuuksista muiden maanosien suhteen se, että katolisen kirkon suosio maanosassa on väkilukuun suhteutettuna valtavaa, minkä lisäksi myös katolilaisia on määrällisesti paljon. Samalla huomautettiin, että amerikkalaiset kardinaalit olivat suurin yksittäinen ryhmä kardinaalikollegiossa heti eurooppalaisten jälkeen.


title: Vuoden 2005 konklaavi

text: Puhuttaessa eri maanosista tulevien kardinaalien mahdollisuuksista huomautettiin myös, että valtiollisesti yhdysvaltalaiset kardinaalit muodostivat kardinaalikollegion toiseksi suurimman ryhmän. Yhdysvaltalaisia kardinaaleja osallistui konklaaviin yksitoista, kun taas italialaisia oli 24. Yhdysvaltalaisten määrästä huolimatta esimerkiksi CNN:n asiantuntija Thomas Reese totesi: "Italialaisia, joista on puhuttu [mahdollisina paaviehdokkaina], on kolme tai neljä, jonkin verran afrikkalaisia, kolme tai enemmän latinalaisen Amerikan kardinaaleja, jotka on mainittu. Amerikkalaiset eivät kuitenkaan ole kenenkään listalla."


title: Vuoden 2005 konklaavi

text: Yhteensä konklaavissa oli äänioikeutettuna 117 kardinaalia viidestäkymmenestäkahdesta eri valtiosta.


title: Vuoden 2005 konklaavi

text: Kardinaalien jakaantuminen maanosittain


title: Vuoden 2005 konklaavi

text: Paavi Paavali VI:n tekemän päätöksen mukaan yli 80-vuotiaat kardinaalit eivät saa ottaa osaa paavinvaaliin, eivätkä he siten myöskään ole äänioikeutettuja tai kelvollisia nousemaan paavinistuimelle. Huolimatta tästä määräyksestä yli 80-vuotiailla kardinaaleille oli mahdollisuus vaikuttaa konklaavin lopputulokseen, vaikkeivat he itse äänestykseen saaneetkaan osallistua. Heidän vaikutusmahdollisuutensa olivatkin parhaimmillaan konklaavia edeltäneessä kardinaalien keskusteluluontoisessa tapaamisessa. Tällöin kardinaalit kertoivat mielipiteistään kirkon tulevaisuutta ja uutta paavia ajatellen, ja tällöin vanhimpien ja kokeneimpien kardinaalien ajatuksilla oli paljon painoarvoa.


title: Vuoden 2005 konklaavi

text: Paavali VI:n sääntöä on kritisoitu, ja aikanaan kardinaalit vastustivatkin sitä. Toisaalta määräykselle on löytynyt puolustajia myös yli 80-vuotiaiden kardinaalien keskuudessa. Ennen vuoden 2005 konklaavia muun muassa australialainen kardinaali Cassidy totesi, "ettei näytä hyvältä, mikäli vanhoja kardinaaleja joudutaan kantamaan ylös portaita kameroiden edessä." Hänen mukaansa sellainen voisi saada ihmiset ajattelemaan: "Nämäkö henkilöt valitsevat paavin?"


title: Vuoden 2005 konklaavi

text: Jo ennen itse konklaavia media nosti useita mahdollisia nimiä ennakkosuosikeiksi. Näistä ennakkosuosikeista käytetään epävirallista italialaista termiä "papabile". Ennakkosuosikin valintaa paaviksi ei kuitenkaan voida pitää lainkaan selvänä. Konklaavin kulun ennustaminen on usein vaikeaa, eikä konklaavi välttämättä päädy ilmiselviltä vaikuttaviin ratkaisuihin. Usein vaali tuottaa jonkinlaisia yllätyksiä valinnoissaan, mitä kuvaa Roomassa käytetty sanonta: "joka menee konklaaviin paavina, tulee ulos kardinaalina". Valinnan ennustamattomuutta lisää paikoin se, että uuden paavin on saatava kardinaalien kahden kolmanneksen enemmistö puolelleen, ja koska kardinaalikollegio on yleensä paavikysymyksessä jakaantunut, on ennakkosuosikkien vaikea saada tarvittavaa kannatusta kasaan. Erimieliset kardinaalit joutuvatkin usein etsimään eri osapuolia tyydyttäviä kompromissiehdokkaita.


title: Vuoden 2005 konklaavi

text: Italialaisista kardinaaleista mahdolliseksi paaviksi valittavia olivat Rooman piispan sijaisena toiminut Camillo Ruini, Venetsian patriarkka Angelo Scola, Vatikaanin pääministeri Angelo Sodano, Milanon arkkipiispa Dionigi Tettamanzi, maailman piispojen johtaja Giovanni Battista Re ja Milanon entinen arkkipiispa Carlo Maria Martini. Muita vahvoja ehdokkaita olivat kardinaalidekaani, saksalainen Joseph Ratzinger ja Prahan arkkipiispa Miloslav Vlk, Wienin arkkipiispa Christoph Schönborn ja nigerialainen Francis Arinze. Latinalaisen Amerikan kardinaaleista oli mainittu muun muassa Buenos Airesin arkkipiispa Jorge Mario Bergoglio, Méxicon arkkipiispa Norberto Rivera Carrera, São Paulon arkkipiispa Cláudio Hummes ja hondurasilainen Oscar Andrés Rodríguez Maradiaga, Aasiasta puolestaan Ivan Dias.


title: Vuoden 2005 konklaavi

text: Uutistoimisto CNN nosti näistä ehdokkaista esille varsinkin Joseph Ratzingerin ja Dionigi Tettamanzin. Ennen konklaavia esitettyjen arvailujen mukaan kardinaalien tekemään valintaan vaikuttaisi ennen kaikkea uuden paavin ikä. Esimerkiksi ""Inside the Vatican: The Politics and Organization of the Catholic Church"" -kirjan kirjoittanut Thomas Reese epäili ennen konklaavia, että kardinaalit eivät halua uudeksi paaviksi nuorta, koska edellinen paavi Johannes Paavali II oli ollut paaviksi noustessaan poikkeuksellisen nuori. Lisäksi hän huomautti, että Johannes Paavali II:n pitkän pontifikaatin, joka kesti yli kaksi kertaa kauemmin kuin 1900-luvun paavien hallintokaudet keskimäärin, jälkeen kardinaalit eivät haluaisi heti perään yhtä pitkää paavinkautta. Toisaalta myös huomautettiin, ettei liian vanha ehdokas olisi myöskään hyväksi, sillä tällä olisi suuri riski muuttua yhtä huonokuntoiseksi ja sairaaksi mitä Johannes Paavali II oli viimeisinä vuosinaan.


title: Vuoden 2005 konklaavi

text: Konklaavi kokoontui Sikstuksen kappelissa ja sen jäsenet olivat majoittuneet pyhän Martan taloon. Uuden paavin valitsemiseksi suoritettiin neljä äänestystä 18. – 19. huhtikuuta. Uudeksi paaviksi valittiin Ratzinger, joka valitsi nimekseen "Benedictus", Siunattu. 1900-luvulla vain kaksi paavinvaalia saatiin päätökseen yhtä nopeasti.


title: Vuoden 2005 konklaavi

text: Itse konklaavia edelsi kardinaalikollegion keskustelutilaisuus, jossa kardinaalit pääsivät esittämään näkemyksiään kirkosta, sille toivomastaan suunnasta ja itse tulevasta paavista.


title: Vuoden 2005 konklaavi

text: Konklaavi aloitettiin 18. huhtikuuta, jolloin kardinaalit kerääntyivät Sikstuksen kappeliin valitsemaan uutta paavia. Konklaavin järjestelyissä noudatettiin perinteitä. Ensimmäinen päivä aloitettiin messulla, jonka jälkeen kardinaalit siirtyivät Sikstuksen kappeliin. Koska vaali on luonteeltaan salainen, nykyään kappeli jopa tarkastetaan vakoilulaitteiden varalta. Vuonna 2005 kappeliin oli rakennettu kaksoislattia, joka kätki alleen vakoilua estävää tekniikkaa. Ulkopuolisilta on pääsy kielletty konklaaviin, eikä kardinaalien lisäksi paikalla ole kuin muutama lääkäri sairauskohtausten varalta.


title: Vuoden 2005 konklaavi

text: Myös itse äänestys on salainen, eikä annettuja äänimääriä kerrota julkisuuteen. Tästä huolimatta tiedot ovat usein päässeet ainakin jossain määrin vuotamaan, ja jotkin 1900-luvun konklaaveista tunnetaan jopa hyvinkin yksityiskohtaisesti. Italialaisen lehden "Il Messaggeron" tietojen mukaan ensimmäisen äänestyskerran jälkeen eniten ääniä keräsi kardinaali Carlo Maria Martini, jonka äänisaalis olisi ollut 40. Heti hänen takanaan oli lehden tietojen mukaan Joseph Ratzinger kolmellakymmenelläkahdeksalla äänellään. Loput äänet jakaantuivat muiden pääehdokkaiden välille. Toisaalta liikkeellä olevissa tiedoissa on ristiriitaisuuksia, ja joidenkin lähteiden mukaan Ratzinger olisi saanut noin 47 ääntä ensimmäisen äänestyskierroksen jälkeen. Tietojen todenperäisyyttä ei voida varmistaa, mutta joka tapauksessa on varmaa, ettei ensimmäisessä äänestyksessä päästy yksimielisyyteen paavista.


title: Vuoden 2005 konklaavi

text: Toisen päivän äänestyksien jälkeen Rooman kaduilla koettiin hämmennystä, koska perinteisesti kappelista annetut savumerkit tuottivat tulkintaongelmia. Yleensä kappelin savupiipusta nousee mustaa savua, mikäli kardinaalit eivät ole päässeet yksimielisyyteen ehdokkaasta, mutta valkeaa, mikäli uusi paavi on valittu. Aluksi nouseva savu vaikutti paljon edellisiä kirkkaammalta, mutta muuttui pian mustaksi. Asiantuntijoiden arvioiden mukaan tämä saattoi johtua esimerkiksi siitä, että poltetut oljet olivat liian puhtaita ja tuoreita.


title: Vuoden 2005 konklaavi

text: Tiedot konklaavin kulusta vaihtelevat myös toisen päivän osalta, ja lehdistön ennusteiden mukaan Ratzingerin äänisaalis oli kolmannen äänestyksen jälkeen noin päälle seitsemänkymmenen. Kardinaalit pitivät äänestyksen jälkeen ruokatauon, jota seurasi konklaavin neljäs äänestys. Tämän jälkeen Sikstuksen kappelin savupiipusta nousi valkeaa savua merkkinä uuden paavin valinnasta. Italian lehdistön veikkaukset Ratzingerin lopullisesta äänimäärästä pyörivät yhdeksästäkymmenestä vähän päälle sataan, vaikkakin joidenkin eriävien arvioiden mukaan hänen lopullinen äänisaaliinsa jäi huomattavasti pienemmäksi.


title: Vuoden 2005 konklaavi

text: Konklaavin jälkeen julkisuuteen ilmestyi muistikirja, jonka sanottiin olevan yhden konklaavin osallistuneen kardinaalin laatima. Kirjan sisältämäksi väitettyä tekstiä julkaistiin italialaisessa "Limes"-lehdessä 23. syyskuuta 2005. Muistikirjan sanotaan sisältävän tietoja konklaavin kulusta ja äänestysmääristä. Mikäli kirja on aito, on sen laatinut kardinaali rikkonut konklaavin sääntöjä, jotka ankarasti kieltävät vastaavanlaiset muistiinpanot. Toisaalta tilanne ei olisi ainutlaatuinen, sillä vastaavanlaisia muistiinpanoja tunnetaan muun muassa vuoden 1914 konklaavista.


title: Vuoden 2005 konklaavi

text: Muistikirjan mukaan Joseph Ratzingerin päävastustaja konklaavissa ei ollut yleisten tietojen mukaisesti kardinaali Martini, vaan Buenos Airesista konklaaviin saapunut kardinaali, jesuiittoihin kuuluva Jorge Bergoglio. Muutenkin muistikirja on konklaavista esitettyjä yleisiä arvioita vastaan, sillä monien tahojen mukaan kolmannesta maailmasta tuleva kardinaali ei ollut missään vaiheessa lähelläkään paaviksi nousemista. Muistikirjan mukaan Ratzingerin voitto oli myös poikkeuksellisen täpärä suhteessa edellisvuosien konklaaveihin: kirjan mukaan hän olisi saanut viimeisessä äänestyksessä 84 ääntä sadastaviidestätoista, kun taas hänen edeltäjänsä Johannes Paavali II ja Johannes Paavali I olivat molemmat keränneet yli yhdeksänkymmenen äänen saaliin.


title: Vuoden 2005 konklaavi

text: Muistikirjan tietojen perusteella Ratzingerin äänisaalis ensimmäisellä kierroksella olisi ollut 47, toisella 65 ja kolmannella 72. Kirja myös kertoo kardinaali Bergoglion äänimäärän nousseen ensimmäisen kierroksen kymmenestä äänestä toisen kierroksen kolmeenkymmeneenviiteen ja siitä neljäänkymmeneen. Lisäksi muistikirjassa ainakin väitetään, ettei Bergoglio olisi halunnut paavinvirkaa ja olisi ehkä saattanut kieltäytyä siitä voittaessaan konklaavin.


title: Vuoden 2005 konklaavi

text: Kirjan aitoutta ei ole voitu todistaa. Esimerkiksi "La Repubblica" -lehdelle työskentelevä Marco Politi on sanonut, että jos muistikirja kertoo jotakin, se kertoo sen, ettei ulkopuolisilla ja medialla loppujen lopuksi ole lainkaan hajua konklaavin kulusta.


title: Vuoden 2005 konklaavi

text: Vanhin kardinaalidiakoni tervehti Pietarinkirkon parvekkeelta kansanjoukkoja monella kielellä ja sen jälkeen ilmoitti uuden paavin valinnan perinteisin sanoin latinaksi.


title: Vuoden 2005 konklaavi

text: eli suomeksi


title: Vuoden 2005 konklaavi

text: Sanat "Benedicti Decimi Sexti" julkaistiin jälkeenpäin klassisemmassa muodossa "Benedictum Decimum Sextum" useimmissa lehdissä, myös Vatikaanin l'Osservatore Romanossa.


title: Vuoden 2005 konklaavi

text: Uuden paavin nimivalinta ei vielä itsessään kertonut paljoa hänen tulevan pontifikaattinsa sisällöstä. Usein paavin valitsema paavillinen nimi viittaa siihen, kenen edeltäjänsä politiikkaa hän aikoo jatkaa. Esimerkiksi Johannes Paavali I:n nimivalinta 1978 kertoi hänen halustaan jatkaa edeltäjiensä Johannes XXIII:n ja Paavali VI:n linjalla. Nimi "Benedictus" on kuitenkin suhteellisen neutraali nimivalinta kirkon sisällä, ja asiantuntijoiden mukaan esimerkiksi "Pius" olisi kuvastanut paremmin uuden paavin konservatiivisuutta. Uusi paavi selitti itse nimivalintaansa:


title: Vuoden 2005 konklaavi

text: Kardinaalina Ratzingeria pidettiin katolisen kirkon konservatiivisen siiven johtohahmona, joka on korostanut opin puhtautta, vastustaa ehkäisyä, tuomitsee homoseksuaalisuuden, naispappeuden ja radikaalifeminismin sekä vastustaa keskustelua pappien selibaatin poistamisesta. Lisäksi uskonopin kongregaation johtajana Ratzinger oli myös osavastuullinen Vatikaanin kielteiseen suhtautumiseen vapautuksen teologiaa kohtaan. Hänen näkemyksensä mukaan katolinen kirkko on ainoa oikea kirkko, ja kardinaalikaudella hänen suhtautumisensa viime aikoina alkaneeseen uskontojen lähentymiseen ja vuoropuheluun oli hyvin jyrkkä. Ihmisenä häntä pidetään kuitenkin miellyttävänä, älykkäänä, pohdiskelevana, uutterana ja kohteliaana sekä hieman ujona verrattuna muuten vahvaan maineeseensa.


title: Vuoden 2005 konklaavi

text: Vuoden 2005 konklaavi oli suhteellisen lyhyt verrattuna sitä edeltäneisiin 1900-luvun paavinvaaleihin. 1900-luvulla pidetyistä konklaaveista vain kahden, vuosien 1978 ja 1939, kesto oli vuoden 2005 konklaavin tavoin kaksi päivää. Molemmissa konklaaveissa oli kuitenkin jonkinasteinen kriisitilanne: vuonna 1939 toinen maailmansota oli puhkeamaisillaan ja 1978 kardinaalikollegio oli käytännössä kriisitunnelmissa Johannes Paavali I:n yllättävän kuoleman takia.


title: Vuoden 2005 konklaavi

text: Vuoden 2005 konklaavi päätyi vain kahdessa päivässä konservatiiviseen ehdokkaaseen, jonka odotettiin jatkavan edeltäjänsä Johannes Paavali II:n linjaa. 1900-luvulla konklaavit päätyivät myös muutaman kerran konservatiiviseen ehdokkaaseen, vaikkakin myös uudistusmieliset pääsivät paavinistuimelle. Koska valituksi tullut Joseph Ratzinger oli selvästi konservatiivien ehdokas, ei konklaavi aiheuttanut merkittävää täyskäännöstä Vatikaanin politiikassa. Sinänsä konklaavi kuitenkin päätyi edeltäjästään, vuoden 1978 toisen konklaavista, poiketen suhteellisen vanhaan paaviin. Tämä oli jo osattu ennakoida, vaikkakin uuden paavin iän pituutta oli paikoin ennustettu toteutunutta lyhyemmäksi. Esimerkiksi CNN:n kommentaattori epäili ennen konklaavia, että sopiva ikä Johannes Paavali II:n seuraajalle olisi noin 65–72 vuoden ikähaarukassa.


title: Vuoden 2005 konklaavi

text: Vuoden 2005 konklaavi oli myös historian ensimmäinen konklaavi, joka toimi Johannes Paavali II:n vuonna 1996 laatiman "Universi Dominici Gregis" -kirjeessä esitettyjen ohjeiden mukaan. Näiden uusien sääntöjen ansiosta kardinaalien yksinkertainen enemmistö riittää paavin valintaan normaalin kahden kolmasosan enemmistön sijasta, mikäli 12 päivän kuluessa ei ole muuten onnistuttu valinnassa. Tämä mahdollistaa tilanteen, jossa enemmistön saaneen ehdokkaan kannattajat voivat viivytystaktiikalla varmistaa ehdokkaansa valinnan. Säännöstä johtuen vuoden 2005 konklaavia voidaan pitää paavinvaalina ainutlaatuisena, sillä aikaisempien vuosien ehdoton vaatimus kahdesta kolmasosasta pakotti kardinaalikollegion usein etsimään kompromissiehdokkaita. Vuoden 2005 konklaavissa sääntöä ei kuitenkaan tarvinnut toteuttaa.


title: Kampasaharausku

text: Kampasaharausku ("Pristis zijsron") on äärimmäisen uhanalainen saharauskulaji, jota esiintyy läntisen Tyynenmeren trooppisilla vesillä leveyspiirien 21°N ja 37°S välisellä alueella. Se voi kasvaa 7,3-metriseksi. Väriltään kampasaharausku on selästä tummanharmaa tai mustanruskea ja päältä vaaleankeltainen.


title: The Roundhouse Tapes

text: The Roundhouse Tapes on ruotsalaisen metalliyhtye Opethin toinen livealbumi, joka julkaistiin vuonna 2007. DVD-versio julkaistiin lähes vuotta myöhemmin talvella 2008.


title: The Roundhouse Tapes

text: Albumi on Opethin viimeinen julkaisu, jolla esiintyy yhtyeestä vuonna 2007 eronnut kitaristi Peter Lindgren. Sitä vastoin albumi on ensimmäinen, jolla vuonna 2006 eronneen rumpali Martin Lopezin korvannut Martin Axenrot soittaa.


title: The Roundhouse Tapes

text: Albumi on äänitetty ja kuvattu Lontoossa Camdenin Roundhousessa 9. marraskuuta 2006. Albumi sisältää kappaleita lähes koko yhtyeen tuotannosta, albumeilta "Ghost Reveries" (2005), "Damnation" (2003), "Blackwater Park" (2001), "Still Life" (1999), "My Arms, Your Hearse" (1998), "Morningrise" (1996) ja "Orchid" (1995).


title: The Roundhouse Tapes

text: Albumin nimi viittaa livetaltioinnin esiintymispaikan lisäksi myös "The Soundhouse Tapesiin", heavy metal -yhtye Iron Maidenin ensimmäiseen viralliseen äänitteeseen vuodelta 1979.


title: Etelä-Afrikan Grand Prix 1982

text: Etelä-Afrikan Grand Prix 1982 oli Formula 1 -sarjan kauden avausosakilpailu, joka ajettiin 23. tammikuuta 1982 Kyalamin radalla Etelä-Afrikassa.


title: Etelä-Afrikan Grand Prix 1982

text: Kilpailun voitti Renault'lla ajanut Alain Prost. Carlos Reutemann oli vapaasti hengittävällä Williamsilla toinen. Toisella Renault-tallin turboautolla kymmenettä kertaa urallaan paalulta startannut René Arnoux oli kolmas.


title: Arvid Horn

text: Arvid Bernhard Horn (6. huhtikuuta 1664 Halikko – 17. huhtikuuta 1742) oli Suomessa syntynyt poliitikko, sotilas ja diplomaatti Ruotsin kuningaskunnan palveluksessa. Hän toimi maamarsalkkana ja kansliapresidenttinä vapauden ajan alussa.


title: Arvid Horn

text: Horn toimi kansliapresidenttinä vuosina 1710-1719 ja 1720-1738.


title: Arvid Horn

text: Horn oli vaikuttamassa siihen, että Ruotsi liittyi Hannoverin liittoon holsteinilaisen puolueen vaikutusvallan vähennyttyä.


title: Arvid Horn

text: Hornin vastustajat ryhmittäytyivät hattupuolueeksi vuoden 1734 valtiopäivillä. Kun nämä saivat vuoden 1738 valtiopäivillä enemmistön aatelissäätyyn ja porvarissäätyyn, erosi kansliapresidentti Arvid Horn ja hänen tilalleen nousi hattupuolueen Carl Gyllenborg.


title: Arvid Horn

text: Arvid Horn avusti Ruotsin konventikkeliplakaatin syntymisessä. Sen sääti Ruotsin kuningas Fredrik I vuonna 1726.


title: Arvid Horn

text: Arvid Horn rakennutti suvulleen hautakuorin Halikon kirkkoon, ja hänet on haudattu sinne.


title: Koiviston Viesti

text: Koiviston viesti on kuukausittain ilmestyvä lehti, jota vuonna 1948 perustettu Suomen Koivisto-Seura ry julkaisee. Lehden julkaiseminen on osa toimintaa, jolla koivistolaiset vaalivat kotiseutukulttuuriaan. Koiviston maalaiskunta sijaitsi Suomenlahden pohjukassa, Neuvostoliitolle luovutetulla alueella. Venäläiseltä nimeltään Koivisto on nykyään Primorsk.


title: Koiviston Viesti

text: Koiviston viestissä on paitsi muisteluksia entisajan Koivistosta, ennen muuta juttuja nykyisin eri puolilla Suomea asuvista koivistolaisista.


title: Koiviston Viesti

text: Lehden perustaja ja ensimmäinen päätoimittaja oli Mauno Koivuneva.


title: Ember to Inferno

text: Ember to Inferno on floridalaisen metalcore -yhtye Triviumin ensimmäinen studioalbumi. Albumin julkais. 14. lokakuuta 2003 Lifeforce Records.


title: Ember to Inferno

text: Yhtyeen keulakuva laulaja-kitaristi Matt Heafy oli vasta 17-vuotias, kun albumia nauhoitettiin.


title: Ember to Inferno

text: "The Deceived" kappale äänitettiin uudelleen Triviumin seuraavalle albumille Ascendancylle. Myös "Blinding Tears Will Break the Skies" oli uudelleen äänitetty, ja se julkaistiin Ascendancyn uudelleen jukaisussa bonuskappaleena.


title: Ember to Inferno

text: "The Bleeding Skies" on "A View of Burning Empires" soitettuna väärinpäin.


title: Raul Boesel

text: Raul Boesel (s. 4. joulukuuta 1957 Curitiba, Brasilia) on entinen brasilialainen kilpa-autoilija. Hän kilpaili Formula 1 -sarjassa kausina – saavuttamatta ainuttakaan MM-pistettä.


title: Raul Boesel

text: Kaudeksi 1982 Boesel sai kilpakuljettajan paikan March-tallista. Kauden aikana hän selviytyi maaliin neljästi, ollen parhaimmillaan kahdeksas Belgian GP:ssa.


title: Raul Boesel

text: Ranskalaisesta Ligier-tallista vapautui kuljettajan paikka Boeselille kaudeksi 1983. Nyt hän selviyti maaliin seitsemän kertaa, mutta ei saavuttanut kertaakaan MM-pisteitä. Parhaimmillaan hän oli seitsemäs Länsi-Yhdysvaltain GP:ssa, joka on hänen uransa paras sijoitus. Tämän kauden jälkeen Boeselia ei enää nähty F1:sissä.


title: Raul Boesel

text: Vuonna 1985 Boesel siirtyi kilpailemaan Pohjois-Amerikan CART-sarjaan. Siellä hän kilpaili aina vuoteen 2002 lukuun ottamatta vuotta 1987, jolloin hän kilpaili World Sportscar -sarjassa voittaen myös sen mestaruuden. CART-sarjassa Boesel osallistui 171 kilpailuun, joissa hän saavutti kolme paalupaikkaa ja oli parhaimmillaan kilpailussa toinen.


title: Passage

text: Passage on korkean koulun kouluratsastusliike, joka kuuluu kouluratsastuksen Grand Prix -kilpailuohjelman pakollisiin liikkeisiin. Passagessa hevonen ravaa voimakkaasti koottuna, nostellen ja koukistaen polviaan voimakkaasti. Liike vaatii voimakasta työntävää ja nostavaa liikettä. Passage on vaikea liike, joka edellyttää hevoselta huomattavaa voimaa ja korkeaa koulutustasoa.


title: Passage

text: Passage eroaa harjoitus-, keski-, kootusta - ja lisätystä ravista siten, että jalkojen liikkeet ovat korkeammat ja kestävät kauemmin. Takajalat kantavat suuren osan painosta ja jalat taipuvat polvista ja kintereistä voimakkaasti. Hevonen vaikuttaa ravaavan hidastettuna ja liike vaikuttaa tanssimaiselta. Kouluratsastuskilpailuissa hevosen edellytetään pysyvän passagessa rauhallisena, tarmokkaana ja notkeana mutta myös säilyttävän asiaankuuluvan kokoamisen asteen.


title: Lörrach

text: Lörrach on kaupunki Baden-Württembergin osavaltiossa, lounaisessa Saksassa. Kaupunki on Lörrachin piirikunnan keskuskaupunki ja kuuluu Freiburgin hallintopiiriin. Vuoden 2006 lopussa kaupungin asukasluku oli 47 438. Sen pinta-ala on 39,42 neliökilometriä ja asukastiheys 1 203 as./km².


title: Lörrach

text: Lörrach sijaitsee alle viiden kilometrin päässä Ranskan, Saksan ja Sveitsin valtiorajojen kohtauspaikasta Schwarzwaldin metsäalueella. Lisäksi se kuuluu Baselin noin 760 000 asukkaan kolmikansalliseen metropolialueeseen.


title: Lörrach

text: Varhaisin tunnettu kirjallinen maininta Lörrachista ("Lorracho") on peräisin vuodelta 1102. Vuonna 1452 Pyhän saksalais-roomalaisen keisarikunnan keisari Fredrik III vahvisti Lörrachille kauppaoikeudet. Ne teki mahdolliseksi kaupungin sijainti tärkeiden kauppareittien varrella.


title: Lörrach

text: Baden-Durlachin rajakreivi Friedrich VII Magnus myönsi Lörrachille kaupunkioikeudet 18. marraskuuta vuonna 1682. Jatkuvan ja sekasortoisen sotatilan vuoksi kaupunkioikeuksia ei kuitenkaan todettu toimiviksi ja ne vaipuivat nopeasti unohduksiin. Kaupunkioikeudet myönsi uudelleen rajakreivi Karl Friedrich saman vuoden kesäkuun 3. päivänä.


title: Arnaud di Pasquale

text: Arnaud di Pasquale (s. 11. helmikuuta 1979 Casablanca, Marokko) on entinen marokkolaissyntyinen ranskalainen tennispelaaja. Hän voitti hieman yllätyksellisesti olympiapronssia kaksinpelissä Sydneyssä 2000 voitettuaan 3. kierroksella ruotsalaisen Magnus Normanin sekä pronssiottelussa Roger Federerin. Hän on voittanut ainoan ATP-tourin kilpailunsa vuonna 1999 Palermossa, jolloin hän voitti finaalissa espanjalaisen Alberto Berasateguin luvuin 6–1 6–3. Hänen parhaat sijoituksensa Grand Slam -turnauksissa ovat pääsy neljännelle kierrokselle Ranskan avoimissa 1999 ja 2002. Häntä valmentaa Simon Viot ja hän on parhaimmillaan ollut ATP-listalla sijalla 39.


title: Arnaud di Pasquale

text: Di Pasquale on 185 cm pitkä ja painaa 80 kg.


title: Tina Louise

text: Tina Louise (s. 11. helmikuuta 1934) on yhdysvaltalainen näyttelijä, joka on esiintynyt muun muassa televisiosarjassa "Gilligan’s Island" (1964–1967) sekä lukuisissa elokuvissa.


title: Tina Louise

text: Louise syntyi juutalaiseen perheeseen New Yorkissa. Hän on vanhempiensa ainoa lapsi. Hän teki Broadway-debyyttinsä Julie Newmarin kanssa vuonna 1957 ja Hollywood-debyyttinsä 1958. Hän opiskeli Miamin yliopistossa Ohiossa.


title: Tina Louise

text: Louise oli aiemmin naimisissa radio- ja televisiojulkkis Les Cranen kanssa. Pari sai vuonna 1974 syntyneen Caprice-tyttären. Louise on tehnyt vähemmän tunnetusti työtä myös muusikkona ja lastenkirjailijana.


title: Brasilian Grand Prix 1982

text: Brasilian Grand Prix 1982 oli Formula 1 -sarjan osakilpailu, joka ajettiin 21. maaliskuuta 1982 Jacarepaguan radalla Brasiliassa. Kilpailun voitti Renault'lla ajanut Alain Prost, jolle voitto oli kauden toinen.


title: Brasilian Grand Prix 1982

text: Nelson Piquet olisi voittanut kilpailun ja Keke Rosberg ollut toinen, mikäli heitä ei olisi hylätty alipainoisten autojen takia. Tapauksen johdosto FOCA-tallit vetäytyivät San Marinon GP:sta.


title: ISS Dome

text: ISS Dome (kutsutaan myös nimillä "Dome in Rath" ja "Dome") on jäähalli Düsseldorfissa, Saksassa. Se avattiin vuonna 2006. Sitä on käytetty enimmäkseen jääkiekko-otteluihin, joissa kotijoukkueena on DEG Metro Stars. Hallin rakentaminen maksoi 70 miljoonaa euroa, mukaan lukien parkkihalli. Sinne mahtuu jääkiekko-otteluissa 13 400 katsojaa ja konserteissa 12 500 katsojaa.


title: Invitation

text: Invitation on Altarian esikoisalbumi, joka julkaistiin 28. huhtikuuta 2003.Japanin ja Korean julkaisujen bonuskappale


title: Divinity

text: Divinity on Altarian toinen studioalbumi, joka julkaistiin 24. toukokuuta 2004.


title: Hal Needham

text: Hal Needham (6. maaliskuuta 1931 Memphis, Tennessee – 25. lokakuuta 2013 Los Angeles, Kalifornia) oli yhdysvaltalainen elokuva-alan vaikuttaja. Hän aloitti uransa stunttina, mutta nousi sittemmin maineeseen myös elokuvaohjaajana; hänen töidensä joukossa ovat "Konna ja Koukku" (1977) ja "Kanuunankuularalli" (1981).


title: Rolf Wiik

text: Rolf Reinhold Wiik (30. tammikuuta 1929 Tampere – 9. elokuuta 2007 Helsinki) oli suomalainen miekkailija.